title: Nina Suomalainen

text: Suomalainen valmistui vuonna 1993 valtiotieteiden maisteriksi Åbo Akademista, minkä jälkeen hän toimi erilaissa tehtävissä Euroopan unionissa, YK:ssa ja Etyj:ssä vuoteen 2002 saakka. Hän palasi Suomeen vuonna 2002 ja toimi vuosina 2003–2004 Elisabet Rehnin erityisavustajana Balkanin alueella ja Palestiinassa. Vuonna 2005 Suomalainen työskenteli Afrikkaan liittyvien kysymysten parissa Ruandassa ja Burundissa ja aloitti työt Kirkon Ulkomaanavussa. Vuonna 2008 hän työskenteli Haagissa Etyjin vähemmistövaltuutetun neuvonantajana. Vuodesta 2009 lähtien hän on työskennellyt Kirkon Ulkomaanavun vanhempana kehityspolitiikan asiantuntijana. Vuosina 2007–2011 Suomalainen oli hallituksen Kehityspoliittisen toimikunnan puheenjohtaja ja vuosina 2011–2012 varapuheenjohtaja. Hän on nähnyt kehityspolitiikassa merkittävinä osa-alueina naisten aseman vahvistamisen, koulutuksen tukemisen ja terveydenhuollon parantamisen.


title: Nina Suomalainen

text: Suomalainen nimitettiin maaliskuussa 2012 ETYJin Bosnian ja Hertsegovinan kenttämission varapäälliköksi. Kenttämission päätehtävänä on avustaa maita Etyj-sitoumusten täytäntöönpanossa ja turvallisuuden ja vakauden edistämisessä Etyjin poliittis-sosiaalisella, talous-, ympäristö- ja inhimillisellä ulottuvuudella. Kenttämission palveluksessa on runsaat 500 henkilöä ja sen päällikkönä toimii amerikkalainen Fletcher M Burton.


title: Nina Suomalainen

text: Politiikkaan Suomalainen lähti vuoden 2008 kunnallisvaaleissa, joissa hänet valittiin Helsingin kaupunginvaltuutetuksi. Vuonna 2009 hänestä tuli Helsingin kaupunginhallituksen varajäsen ja kiinteistölautakunnan varapuheenjohtaja. Hän oli kokoomuksen kansanedustajaehdokas Helsingissä vuonna 2007 ja pääsi toiselle varasijalle. Vuoden 2009 europarlamenttivaaleissa Suomalainen sai 7775 ääntä ja oli listansa 12., joten hän ei ollut kolmen valitun joukossa.


title: Tullikamari

text: Tullikamari oli paikallisesta tullihallinnosta huolehtinut tullitoimipaikka. Suomessa oli esimerkiksi vuonna 1937 tullikamareita ja väliaikaisia tullikamareita yhteensä 41 kappaletta. Tullitoimipaikat olivat joko tullikamareita tai tullitoimistoja ja kumpienkin alaisena saattoi olla tulliasemia.


title: Tullikamari

text: Tullikamarin esimiehenä toimi 1960-luvulla tullinhoitaja apunaan apulaistullinhoitaja. Tullinhoitajan työtä ohjasivat lait ja asetukset ja hän oli yleensä myös syyttäjänä tullirikosjutuissa. Muita johtavia virkailijoita tullikamareissa olivat tavaroihin kohdistuvan tullinkannon yhdenmukaisuutta valvova tulliylitarkastaja ja tullitariffointia suorittava tullitarkastaja.


title: SOHC

text: SOHC (lyhenne sanoista "Single Over Head Camshaft") tarkoittaa moottoria, jonka kussakin sylinterinkannessa on yksi nokka-akseli, joka liikuttaa kyseisen kannen venttiileitä. Usein S-kirjain jätetään pois ja puhutaan vain OHC-moottorista.


title: SOHC

text: Jos yhdessä sylinterikannessa nokka-akseleita on kaksi, silloin kyseessä on DOHC.


title: Mies ja kitara

text: Mies ja kitara on Jukka Kuoppamäen vuonna 2009 julkaistu kokoelma-albumi, joka sisältää levytyksiä vuosilta 1969–2009.


title: Angelon kosto

text: Angelon kosto ("Avenging Angelo") on Martyn Burken ohjaama yhdysvaltalainen toimintaelokuva, joka sai ensi-iltansa 20. toukokuuta 2002. Elokuvan pääosissa esiintyvät Sylvester Stallone, Madeleine Stowe ja Anthony Quinn. Elokuva on Anthony Quinnin viimeiseksi jäänyt elokuva.


title: Angelon kosto

text: Frankie Biggio (Sylvester Stallone) on kuuluisan mafiapomon Don Angelon (Anthony Quinn) henkivartija. Eräänä päivänä Frankien ja Donin istuskellessa kahvilassa salamurhaajat tulevat ja tappavat Donin. Ennen kuolemaansa Don testamenttasi henkivartijansa tyttärelleen Jenniferille (Madeleine Stowe), joka ei tiedä kuitenkaan mitään isästään. Frankie kertoo Jenniferille asioiden laidan ja Jennifer oppii mafioson tavoille. Tavoitteena on kostaa salamurhaajille Frankien avustuksella.


title: Jacobin polynomi

text: Matematiikassa Jacobin polynomit ovat luokka ortogonaalisia polynomeja. Ne saadaan hypergeometrisista sarjoista, missä sarjasta otetaan mukaan vain äärellisen monta termiä:


title: Jacobin polynomi

text: missä formula_2 on Pochhammerin symboli), (Abramowitz & Stegun p561.) ja siten sillä on olemassa eksplisiittinen lauseke


title: Jacobin polynomi

text: missä


title: Jacobin polynomi

text:
Tässä kokonaisluvulle formula_5 on voimassa
ja formula_7 on Gammafunktio, jolle
formula_8 kaikilla formula_9. Siten


title: Jacobin polynomi

text:
Polynomit toteuttavat ortogonaalisuusehdon
kun formula_12 ja formula_13.


title: Jacobin polynomi

text: Polynomeilla on symmetrisyysehto


title: Jacobin polynomi

text:
Reaaliluvuilla formula_16 Jacobin polynomi voidaan kirjoittaa muodossa
missä formula_18 ja formula_19.
Jos neljä suuretta
formula_20, formula_21, formula_22, and
formula_23 ovat epänegatiivisia kokonaislukuja, voidaan Jacobin polynomi kirjoittaa muodossa
Summa voidaan laajentaa kaikille kokonaislukuarvoille, joilla kertomien argumentit ovat epänegatiivisia.


title: Jacobin polynomi

text:
Tämä mahdollistaa Wignerin D-matriisin esittämisen Jacobin polynomiel avulla formula_25
(formula_26)
viite: L. C. Biedenharn and J. D. Louck, "Angular Momentum in Quantum Physics", Addison-Wesley, Reading, (1981)


title: Jacobin polynomi

text: Jacobin polynomien "k":nnes derivaatta johtaa esitykseen


title: Jacobin polynomi

text: Jacobi polynomiat formula_29 ovat ratkaisuna yhtälölle


title: QF 4,5 tuuman Mk I-V -laivastotykki

text: 4,5 tuuman Mk I-V -laivastotykki eli 113 millimetrin 45 kaliiperin pikatykki oli Kuninkaallisen laivaston vakio keskisuuren kaliiperin tykki, jota käytettiin pinta-aluksia, lentokoneita ja maakohteita vastaan. Tykki otettiin käyttöön 1938. Tykistä on myös pidennetty 55 kaliiperin malli Mk 8.


title: QF 4,5 tuuman Mk I-V -laivastotykki

text: Vuonna 1916 BL Mk I:n korvannut 4,7 tuuman (120 mm) QF-tykki oli vakio keskiraskastykki Kuninkaallisessa laivastossa etenkin hävittäjien pääaseena aina vuoden 1943 W-luokkaan saakka. Osa aluksista jouduttiin kuitenkin varustamaan 4 tuuman QF-tykein, koska 4,7 tykkejä ei kyetty valmistamaan riittäviä määriä. Tykki osoittautui kuitenkin ilmatorjunta-aseena kelvottomaksi, kun 55 asteen korotuskulman asetta ei saatu kehitettyä, aseelle ei ollut tulenjohtojärjestelmää ilma-ammuntaa varten ja sytytysennakon asentaminen käsin osoittautui mahdottomaksi. Tykkiin kuitenkin myöhemmin asennettiin vastaava mekaaninen sytyttimensäätö kuin 4,5 tykkeihin.


title: QF 4,5 tuuman Mk I-V -laivastotykki

text: 4,5 tuuman QF L/45 (113 mm) kehitettiin jo alun perin sekä ilmatorjunta- että pintamaaliammuntaa varten, millä oli tarkoitus aseistaa sekä lentotukialukset sekä valmisteilla olevat taistelulaivat ja -risteilijät. Aseesta kehitettiin myöhemmin malli, jolla voitiin aseistaa hävittäjät ja siten korvata 4,7 tuuman aseet niillä. Vaikka aseella oli pienempi kaliiperi niin sen kranaatti oli raskaampi, jolloin sen tuhovaikutus kohteessa oli suurempi.


title: QF 4,5 tuuman Mk I-V -laivastotykki

text: Asetta valmistettiin noin 800 kappaletta, jos lasketaan kaikki eri mallit sekä viisi prototyyppiä mukaan. Aseiden nimeämiskäytöntö muuttui 1950-luvulla, jolloin asemalli itsessään sisälsi tiedon asennuksesta. Samalla vaihdettiin roomalaiset numerot latinalaisiin. Esimerkiksi QF Mark V BD Mark VI -asennuksena sai mallimerkinnäkseen Mark 6. Malta-luokan tukialuksille suunniteltua Mark 7 tykkiä ei koskaan valmistettu, koska tukialusluokan tilaus peruutettiin ennen sen valmistumista.


title: QF 4,5 tuuman Mk I-V -laivastotykki

text: Kuninkaallisen laivaston uusien saattoalusten pääosassa oli 1950- ja 1960-luvuilla ainakin yksi Mark 6 -tykki. Leopard-luokan fregateilla sekä County-luokan hävittäjillä oli kaksi ja Daring-luokan hävittäjillä kolme Mark 6 -tykkiä. Tyypin 81 eli Tribal-luokan alukset olivat poikkeuksia, koska niihin asennettiin C-luokan hävittäjistä poistetut ja modernisoidut Mark V tykit, jotka saivat mallimerkinnän Mark 5* Mod 2. Mark 5* Mod 1 tykeiksi kutsuttiin modernisoinnin yhteydessä tulenjohtotutkan asentaminen Ca-luokan hävittäjissä olleisiin Mark IV CP Mark V -tykkeihin.


title: Funny Girl (elokuva)

text: Funny Girl on vuonna 1968 ensi-iltaan tullut yhdysvaltalainen elokuvamusikaali, jonka on ohjannut William Wyler Isobel Lennartin teatterimusikaalin pohjalta. Elokuvan pääosissa näyttelevät Barbra Streisand ja Omar Sharif.


title: Funny Girl (elokuva)

text: Elokuva kertoo osin todellisuuspohjaisesti komedienne Fannie Bricen elämästä ja urasta New Yorkin Lower East Siden juutalaiskortteleissa juuri ennen ensimmäistä maailmansotaa. Barbra Streisand oli esiintynyt samassa roolissa aiemmin Broadwaylla. Elokuva oli kaupallinen menestys, ja Streisand sai roolistaan jaetun parhaan naispääosan Oscar-palkinnosta (toinen voittaja oli Katharine Hepburn) ja Golden Globen.


title: Funny Girl (elokuva)

text: Elokuvassa ei käytetty kaikkia teatterimusikaalin kappaleita, mutta uutena kappaleena siihen otettiin päätöskappaleeksi Bricen tunnuskappale "My Man". Elokuvan soundtrack-levy on sekin menestynyt myynnillisesti ja saanut platinalevyn.


title: Funny Girl (elokuva)

text: "The New York Timesin" kriitikot valitsivat "Funny Girlin" vuonna 2004 yhdeksi kaikkien aikojen tuhannesta parhaasta elokuvasta.


title: Shade

text: Shade on vuonna 2003 ensi-iltansa saanut yhdysvaltalainen rikosdraamelokuva, jonka on ohjannut Damian Nieman. Elokuvan pääosissa ovat Sylvester Stallone, Stuart Townsend, Gabriel Byrne ja Thandie Newton. Elokuva on tehty pienellä kymmenen miljoonan dollarin budjetilla.


title: Shade

text: Ammattihuijarit Miller (Gabriel Byrne) ja Tiffany (Thandie Newton) lyöttäytyvät yhteen Tiffanyn ex-poikaystävän Vernonin (Stuart Townsend) kanssa, ja heillä on yksi tavoite: lyödä korttilegenda Dean Stevens (Sylvester Stallone). Kaikki haluaisivat pelata tätä vastaan, mutta "The Dean"in pöydässä ei halvalla irtoa. Kolmikko palkkaa pokerihai Jenningsin (Jamie Foxx) haalimaan nopeaa rahaa, mutta juttu ei kuitenkaan etene suunnitelmien mukaan ja nelikko joutuu mafian tähtäimeen.


title: Kreetan historia

text: Kreetan historia käsittää Välimerellä sijaitsevan Kreetan saaren historian kivikaudelta minolaiselle ajalle, osaksi Rooman valtakuntaa, Bysanttia, Venetsiaa, osmanien valtakuntaa ja lopulta Kreikkaa.


title: Kreetan historia

text: Kreetan ensimmäiset asukkaat saapuivat noin vuonna 9000 eaa. tai toisen lähteen mukaan 6000 eaa. mahdollisesti Afrikasta tai Vähästä-Aasiasta. Tulijat toivat mukanaan saarelle kivikauden kulttuurin. Asukkaat asuivat luolissa ja osasivat valmistaa yksinkertaisia astioita ja työkaluja. Asukkaat olivat paimentolaisia ja perustivat laitumia ja maatiloja etelärannikon Messarán tasangolle. Vähitellen he alkoivat valmistaa savesta edistyneempiä tavaroita, rakentaa kyliä sekä viljellä maata. Aluksi asumuksia oli ainoastaan saaren itä- ja keskiosissa, mutta vuosisatojen kuluessa ne levisivät kaikkialle saarelle. Tuon ajan asukkaiden tiedetään myös valmistaneen hedelmällisyysjumalia ja ihmis- ja eläinveistoksia.


title: Kreetan historia

text: Varhaisella pronssikaudella, vuosina 3000–2500 eaa., saarelle saapui Vähästä-Aasiasta uusia maahanmuuttajia. Samoihin aikoihin Kreetalla aloitettiin kutominen, kuparin tuotanto sekä viinin- ja oliivinviljely. Myös edistyneempiä menetelmiä keramiikan valmistamiseksi otettiin käyttöön. Vähitellen muodostui kukoistavia kyliä ja kaupunkeja, ja kehitys johti minolaisen kulttuurin syntymiseen. Kulttuurin nimesi brittiläinen arkeologi Arthur Evans kuningas Minoksen mukaan. Vuosien 3000–1900 eaa. välistä aikaa kutsutaan nimellä ”esipalatsiaika”. Toisen lähteen mukaan esipalatsiaika sijoittuu vuosien 2800–2000 eaa. välille. Minolaisyhteisöstä muodostui seuraavan vuosisadan kuluessa läntisen Välimeren hallitsija, osittain ehkä siksi, että Kreeta sijaitsee lännen ja idän risteyskohdassa. Yhteisö rakensi suuria palatseja, joiden ympärille kreetalainen yhteiskunta oli luultavasti keskittynyt. Näin saarelle oli muodostunut Euroopan alueen ensimmäinen merkittävä sivilisaatio.


title: Kreetan historia

text: Vuosia 1900–1700 eaa. nimitetään puolestaan ”ensimmäiseksi palatsiajaksi”. Tänä aikana minolaisyhteisö muodosti jäykän hierarkian, luokkajaon sekä orjaluokan. Knossoksen, Faistoksen ja Málian palatseja pidetään orjien rakentamina. Palatsien ympäristöön kasvoi suuria kaupunkeja Kreetan vaurauden ja turvallisen sijainnin vuoksi. Knossos oli kuninkaan pääpaikka ja sieltä hän hallitsi Kreetaa. Pian minolaiset alkoivat valmistaa taidokkaita työkaluja, tikareita ja "Kamáres"-keramiikkaa. Ensimmäisellä palatsiajalla korutaidekin kukoisti. Myös kaupankäynnissä käytetyistä sineteistä tuli yhä hienompia. Tällä ajalla minolaiset alkoivat haudata kuolleita sarkofageihin ja suurikokoisiin saviastioihin. Vuorille rakennettiin pyhäkköjä, sillä uskonto oli minolaisille tärkeää. Ensimmäisellä palatsiajalla Kreeta alkoi hallita Euroopan, Aasian ja Afrikan välistä kauppaa Välimerellä. Kreetalaiset perustivatkin kauppasiirtokuntia Ródokselle, Náxokselle, Mýkonokselle, Santorínille, Kyprokselle, Pohjois-Afrikkaan ja Lähi-itään. Kreetan vienti koostu viinistä, oliiviöljystä, puusta ja hunajasta. Vastaavasti kauppasiirtokunnista tuotiin Kreetalle norsunluuta, kultaa, hopeaa, kuparia ja jalokiviä. Minolaistaiteilijat valmistivat kuparista ja pronssista vientiin esineitä. Toisen lähteen mukaan kauppasiirtokuntia perustettiin vasta uudella palatsiajalla. Noin vuonna 1700 eaa. tai toisen lähteen mukaan noin vuonna 1730 eaa. maanjäristys koetteli Kreetaa, ja jonka seurauksena minolaiskaupungit ja -palatsit tuhoutuivat.


title: Kreetan historia

text:
Ensimmäisen palatsiajan loppupuolella minolaiset kehittivät lineaari-A-kirjoituksen, joka perustuu tavuihin. Kirjoitusta on löydetty muun muassa pöytälevyistä, koruista ja keramiikasta, vaikkakin sitä luultavimmin käytettiin enimmäkseen hallinnollisissa tehtävissä. Lineaari-A-kirjoitusta ei olla vielä nykyisinkään kyetty tulkitsemaan, mutta sen seuraajaa, uudella palatsiajalla kehitettyä lineaari-B-kirjoitusta on pystytty tulkitsemaan. Sen mukaan minolaiset tekivät mielellään erilaisia luetteloita. Minolaisten elämästä lineaari-B-kirjoituksella kirjoitetut tekstit eivät juurikaan kerro.
Vuosia 1700–1450 eaa. kutsutaan ”uudeksi palatsiajaksi”. Tänä aikana minolaiset rakensivat tuhoutuneet palatsinsa uudelleen suurempina. Uusissa palatseissa oli muun muassa tehokas viemärijärjestelmä, suuret portaikot, pylvässaleja, verstaita käsityöläisille sekä sisäpihoja. Palatsien ulkopuolille valmistui myös teattereita, joiden alueella järjestettiin uskonnollisen merkityksen sisältäviä ”härkähyppykilpailuita”. Näissä kilpailuissa osanottajat ottivat kohti juoksevan härän sarvista kiinni ja hyppäsivät härän selän yli viimeisellä hetkellä. Härät olivat erittäin tärkeässä asemassa minolaisessa mytologiassa ja härkiä maalattiinkin muun muassa palatsien seiniin, maljakoihin ja freskoihin. Minolaiset rakensivat myös tuhoutuneet kaupungit uudelleen ja kaupankäynti alkoi jälleen kukoistaa. Joko uudella palatsiajalla tai jo ensimmäisellä palatsiajalla minolaiset perustivat siirtokuntia muualle Välimeren alueelle. Lisäksi heillä oli liittolaisia, muun muassa Kykladien saaristossa. Pelkoa hyökkäyksistä ei luultavasti ollut, ainakin jos on uskomista palatsien raunioihin, sillä niistä ei ole löydetty mitään puolustusjärjestelmiin viittaavaa. Tätä voidaan pitää merkkinä minolaisten meren herruudesta ja pohjoisempana sijaitsevien Kykladien kauppakumppaneiden tukeen luottamisesta. Kreeta saattoi luottaa vahvaan, Ateenaakin vahvempaan, laivastoonsa, sillä linnoituksia ei rakennettu. Ateena sen sijaan maksoi veroa Kreetalle, mahdollisesti kupariharkkoina. Sodankäynnin sijasta minolaiset keskittyivät kaupankäyntiin, eivätkä pyrkineet luomaan suurta imperiumia, sillä he arvostivat enemmän mukavaa elämää. Arkeologi Evansin mukaan Kreetalla oli uudella palatsiajalla yli kaksi miljoonaa asukasta eli noin nelinkertaisesti nykyistä enemmän. Nykyisin tosin on arvioitu, ettei väkiluku ole noussut koskaan nykyisen yläpuolelle.


title: Kreetan historia

text: Palatsit saivat olla rauhassa 250 vuotta, minkä jälkeen ne tuhoutuivat toistaiseksi tuntemattomasta syystä. Jotkut väittävät noin 120 kilometrin päässä Kreetalta pohjoiseen sijaitsevan Santorínin saaren noin vuonna 1500 eaa. tapahtuneen tulivuorenpurkauksen aiheuttaneen minolaisen kulttuurin tuhoutumisen. Purkauksesta aiheutuneet tsunamit, maanjäristykset sekä tuhka- ja hohkakivisade tuhosivat laajalti Santorínin ympäristöä ja olivat tarpeeksi voimakkaita tuhotakseen myös minolaisen kulttuurin. Santorínin purkaus oli mahdollisesti monikertaisesti voimakkaampi kuin esimerkiksi Krakataun purkaus vuonna 1883.


title: Kreetan historia

text: Toisen teorian mukaan mykeneläinen kulttuuri tuhosi minolaisen kulttuurin. Tätä teoriaa tukee se, että uuden palatsiajan lopulla otettiin käyttöön lineaari-B-kirjoitus, minkä perusteella on päätelty mykeneläisten hallinneen minolaisia mahdollisesti jo tuolloin.


title: Kreetan historia

text: Vuosia 1450–1100 eaa. kutsutaan ”jälkipalatsiajaksi”. Tänä aikana mykeneläiset ottivat täyden vallan saarella ja johtivat sitä jälleenrakennetusta Knossoksesta käsin. Knossoksen lisäksi Tylissos, Agía Triáda ja Gourniá jälleenrakennettiin, mutta paljon kaupunkeja jäi täysin raunioiksi. Mykeneläisten aikana monet rannikon asukkaat muuttivat sisämaahan. Rannikkokaupungeista Kydonia, jonka paikalla sijaitsee nykyään Chanián kaupunki, sen sijaan kukoisti. Vastaavasti Manner-Kreikasta muutti Kreetalle uusia asukkaita. Myös minolainen taide oli yhä voimissaan.


title: Kreetan historia

text: Doorilaiset saapuivat Kreetalle noin 1200–1100 eaa., minkä jälkeen jälleen monet kreetalaiset muuttivat vuoristoon, jossa he jatkoivat minolaisten tapojen noudattamista. Näitä ihmisiä kutsuttiin eteokreetalaisiksi eli oikeiksi kreetalaisiksi. Osa muutti jopa Palestiinaan saakka. Minolaisten kielen tiedetään säilyneen noin 400-luvulle eaa. saakka. Doorilaiset toivat saarelle rautakauden korvattuaan pronssin raudalla. Doorilaisten arvojärjestyksessä hallitsija oli korkeimmassa arvossa. Hänen jälkeen tulivat vapaat miehet, palvelijat ja viimeisenä orjat. Doorilaiset saivat Kreetan taantumaan ja siellä sijaitsi useita keskenään sotivia kaupunkivaltioita.


title: Kreetan historia

text: 400-luvun eaa. alkupuolen persialaissotiin tai vuosisadan loppupuolen peloponnesolaissotaan Kreeta ei ottanut osaa. Klassisella kaudella vuosina 480–330 eaa. kreetalaiset kaupunkivaltiot taistelivat yhä keskenään ja saarella vallitsi poliittinen ja taloudellinen sekasorto. Kaupunkivaltioista vahvin oli Gortyn. Kukoistuskauttaan elävästä Ateenasta kuljettiin Kreetalla pyhiinvaelluksilla, sillä suurimman osan Ateenan kulttuurista ymmärrettiin olevan lähtöisin Kreetalta.


title: Kreetan historia

text: Vuosina 330–69 eaa., hellenistisellä kaudella, Kreetan väestö alkoi kasvaa samoin kuin eroosio edetä, sillä metsiä tuhottiin. Saarella toimi myös merirosvoja, mistä Rooman valtakunta ei pitänyt, vaan valtasi kolmen vuoden yrittämän jälkeen 70–60-luvulla eaa. koko Kreetan. Saaresta tehtiin osa Kyrenaikan provinssia ja Gortynista sen pääkaupunki. Kreetan lisäksi provinssiin kuului alueita Pohjois-Afrikan rannikolta, nykyisen Libyan alueelta. Roomalaiset rakensivat saarelle esimerkiksi kastelujärjestelmiä, keskuslämmityksiä ja teitä.


title: Kreetan historia

text: Apostoli Paavali saapui Kreetalle vuonna 59 jaa. tuoden mukanaan kristinuskon ja Tituksen, josta tuli Kreetan ensimmäinen piispa. Tituksella oli vaikeuksia käännyttää pakanallisia kreetalaisia ja lopulta hän kuolikin marttyyrina. Vähitellen kristinusko kuitenkin pääsi vallalle saarella ja kehittyi edelleen ortodoksisuudeksi. Myöhemmin Tituksesta tehtiin Kreetan suojeluspyhimys.


title: Kreetan historia

text: Vuosiin 295–297 asti Kreeta kuului samaan provinssiin yhdessä Kyrenaikan kanssa, kunnes se erotettiin ja keisari Konstantinus Suuren aikana liitettiin Macedonian hallintoalueeseen (dioikesis).


title: Kreetan historia

text: Kun Rooman valtakunta jaettiin itä- ja länsiosaan vuonna 395, Kreetasta tuli osa Itä-Roomaa eli Bysantin valtakuntaa. Bysanttilaisella kaudella saarella rakennettiin noin 70 kirkkoa ja kristinusko kukoisti.


title: Kreetan historia

text: Gootit hyökkäsivät Kreetaan vuonna 268, vandaalit 457 ja slaavit 623. Abu Hafs Omarin johtama arabialainen merirosvojoukko valtasi Kreetan joskus vuosien 824 ja 827/828 välillä. Merirosvot kehittivät saaresta orjamarkkina-alueen ja merirosvojen tukikohdan sekä tuhosivat kirkkoja. Kreetalaiset onnistuivat kuitenkin säilyttämään ortodoksisen uskonsa. Merirosvot perustivat nykyisen Iraklionin kaupungin paikalle Rab-el-Khandakin ja ryöstelivät ja hävittivät Bysantin valtakunnan rannikkoseutuja. Bysanttilaiset yrittivät useaan otteeseen vallata saaren takaisin itselleen, mutta vuosina 842/843, 911 ja 949 tehdyt yritykset epäonnistuivat. Viimein vuonna 961 bysanttilainen sotapäällikkö Nikeforos Fokas onnistui saaren takaisinvaltaamisessa ja toi suuren sotasaaliin Konstantinopoliin. Takaisinvalloituksen jälkeen Nikeforos tuotti saarelle väkeä Manner-Kreikasta ja Konstantinopolista. Hiljalleen hyvinvointi palautui saarelle jälleen.


title: Kreetan historia

text: Vuonna 1204 Kreeta myytiin tuhannella hopeamarkalla Venetsialle neljännen ristiretken seurauksena. Genovalaiset kuitenkin ehtivät asettua Kreetalle ensi ja vasta viiden vuoden kuluttua venetsialaiset saivat vallan ja Kreetasta tuli Venetsian ensimmäinen siirtokunta, joka sijaitsi meren takana. Ajan kuluessa Kreetasta muodostui myös Venetsian kauppaimperiumin tärkeimpiin kuuluva osa. Kreetalaiset kapinoivat venetsialaisia vastaan, minkä vuoksi kaupungit jouduttiin linnoittamaan. Ajan kuluessa kreetalaiset osallistuivat jo yhdessä venetsialaisten kanssa saaren hallintaan. Venetsialaiset lisäksi viljelivät maata ja hakkasivat saaren metsiä. Välimeren yli kuljetettiin viiniä, suolaa ja puuta, mutta tuotto näistä päätyi rikkaille venetsialaisille. Venetsialaiskaudella roomalaiskatolisuudesta tehtiin virallinen uskonto, mutta jälleen kreetalaiset säilyttivät ortodoksisuutensa. Venetsialaiset rakensivat saarelle palatseja ja suihkukaivoja. Myös Iraklionin (venetsialaiskaudella nimellä "Candia"), Réthymnon ja Chanián linnoitukset ja satamat ovat venetsialaisten rakentamia. Konstantinopolin älymystö pakeni Kreetalla vuonna 1453 osmanien vallattua kaupungin.


title: Kreetan historia

text: Kreetan renessanssiksi kutsutaan toisinaan 1500- ja 1600-lukuja, jolloin taiteet kukoistivat. Esimerkiksi taidemaalari El Greco eli tuona aikana.


title: Kreetan historia

text: Osmanit olivat 1400-luvulta alkaen ajaneet venetsialaisia pois Vähästä-Aasiasta ensin Egeanmeren saarille, jonka jälkeen niiltäkin. Pian osmanit aikoivat karkottaa venetsialaiset Kreetaltakin. Ensin Siteía ja Chaniá joutuivat 1530-luvulla muslimimerirosvohyökkäyksen kohteeksi. Venetsialaiset vastasivat tähän vahvistamalla linnoituksia, mutta vuonna 1645 osmanit saivat Réthymnon ja Chanián haltuunsa. Vuoteen 1648 mennessä koko Kreeta Candiaa (Iraklion) lukuun ottamatta oli osmanien hallussa. Osmanit olivat aloittaneet 12 000 asukkaan Candian piirityksen vuonna 1647. Piiritys kesti 21 vuotta, jonka aikana paljon candialaisia menehtyi ruttoon. Vuonna 1669 Candiakin joutui osmaneille. Valtauksessa kuoli 118 000 osmania ja 30 000 venetsialaista. Venetsialaiset poistuivat rauhallisesti Candiasta mukanaan pyhän Tituksen pää, joka palautettiin vuonna 1966 Kreetalle.


title: Kreetan historia

text: Osmanit riistivät kreetalaisia raskain veroin. He käännyttivät kreetalaisia islamiin käyttäen houkutuksena muun muassa omistusoikeuden säilyttämistä sekä alhaisempia veroja. Vuoristoihin pakenivat ne, jotka pysyttäytyivät kristinuskossa. Osmanit muuttivat kirkkoja moskeijoiksi sekä korjauttivat saaren linnoituksia. Osmanien kaudella Kreetan talous ja kulttuuri taantuivat. Vuoristoihin muuttaneet kapinoivat useasti osmaneita vastaan. Ensimmäinen suurempi kapina järjestettiin vuonna 1770 etelärannikon Sfakiássa laivanvarustaja Daskalogiánniksen johdolla. Daskalogiánniksen oli tarkoitus saada apua venäläisiltä, joiden oli tarkoitus harhauttaa osmaneita toisaalla. Osmanit kukistivat kapinan ja Daskalogiánnis tapettiin. Seuraava suurempi kapina järjestettiin ja kukistettiin etelärannikolla, Frangokástellossa vuonna 1828. Vuonna 1866 2 000 ihmistä teki itsemurhan Arkádin luostarissa räjäyttämällä itsensä ruutivaraston mukana. Kapinointi johti kreetalaiset painostamaan Ateenaa tulemaan apuun. Vuoden 1866 kapinan johtomiehet alkoivat vaatia "énosista" eli liittoa Kreikan kanssa. Kreikkalaiset ympäri maailmaa alkoivat kerätä rahaa aseita varten ja saarelle alkoi saapua vapaaehtoisjoukkoja. Kreetalaiset jäivät kuitenkin yksin, sillä suurvallat painostivat Kreikan luopumaan kreetalaiskapinallisten tukemisesta.


title: Kreetan historia

text: Kreikka itsenäistyi osmanien valtakunnasta vuonna 1821, mutta Kreeta pysyi edelleen osana valtakuntaa. Vuonna 1898 17 brittiläistä sotilasta kuoli Iraklionissa, minkä jälkeen suurvallat alkoivat vaatia osmanien poistumista Kreetalta. Kreetalle myönnettiin itsehallinto vuonna 1898 ja syntyi Kreetan autonominen valtio. Muutaman vuoden kuluttua kreetalaiset alkoivat haluta "énosista" Kreikan kanssa. Liitto toteutui Elefthérios Venizéloksen johdolla vuonna 1913.


title: Kreetan historia

text: Ensimmäisestä maailmansodasta Kreeta selviytyi ilman vahinkoja. Vuonna 1923 vastaperustetusta Turkin tasavallasta pakotettiin muuttamaan Kreetalle miltei 30 000 kreikkalaista ja vastaavasti Kreetalta muutti saman verran turkkilaisia Turkkiin.


title: Kreetan historia

text: Toisen maailmansodan aikana Kreikan hallitus sekä armeija liittolaisjoukkoineen pakeni Kreetalle, sillä Adolf Hitlerin johtama Saksa oli miehittänyt Manner-Kreikan. Saksalaiset, laskuvarjosotilaat ensimmäisinä, saapuivat Kreetalla 20. toukokuuta 1941 ja aloittivat Kreetan taistelun. Kreetan luoteisrannikolle laskeutuneista sotilaista suurin osa tosin kuoli ennen maahan pääsyä, sillä liittoutuneiden joukot sekä vastarintajoukot olivat asemissa. Muutamien saksalaisten laskuvarjosotilaiden onnistui vallata pohjoisrannikolla, Málemessa sijainnut lentokenttä. Kreetalaiset yhdessä brittien, uusiseelantilaisten ja australialaisten kanssa joutuivat lopulta perääntymään Kreetan etelärannikolle. Kreetan taistelu päättyi 1. kesäkuuta, mutta saksalaiset miehittivät saarta kevääseen 1945 saakka.


title: Kreetan historia

text: Kreetalaisia pakeni vuoristoihin ja monia evakuoitiin lisäksi Egyptiin. Saarelle jääneet kreetalaiset auttoivat liittoutuneita pakenemaan ja vastustivat kiivaasti saksalaismiehitystä. Myös liittoutuneiden joukkoja kuljetettiin yön turvin Egyptiin. Saksalaiset rankaisivat kreetalaisia sissitoiminnastaan muun muassa tuhoamalla kokonaisia kyliä ja tappamalla 25 kreikkalaista jokaista tapettua saksalaista kohden. Ensimmäinen ja yksi tunnetuimmista saksalaisten siviiliväestöä vastaan kohdistamista kostoista oli Kontomárin verilöyly 2. kesäkuuta 1941. Saksalaiset suistivat saaren talouden sekasortoon.


title: Kreetan historia

text: Toisen maailmansodan jälkeen Manner-Kreikassa käytiin vuosina 1946–1949 sisällissota, joka ei levinnyt Kreetalle saakka. Muun muassa tämän vuoksi Kreeta on nykyisin Kreikan vauraimpia alueita; maailmansodan jälkeinen jälleenrakentaminen voitiin aloittaa siellä aikaisemmin. Työpaikkoja maataloudesta on siirtynyt matkailualalle, ja saaren kokonaistyöttömyys on vähentynyt.


title: Kreetan historia

text: Kreetan yliopisto perustettiin 1970-luvulla, ja sen toimipaikkoina ovat Réthymno ja Iraklion. Kreetan teknillinen yliopisto Chaniáan perustettiin samaan aikaan. Yliopistojen ansiosta saaren asukkaat eivät nykyisin enää lähde ulkomaille opiskelemaan, mikä oli aikaisemmin yleistä. Yliopistoihin saapuu opiskelijoita jopa Kreikan pohjoisosista.


title: Kreetan historia

text: Kreetan infrastruktuurin kehittäminen edistyi, kun Kreikka vuonna 1981 liittyi Euroopan unioniin ja saarelle alkoi tulla teknologiaa ja rahaa. Esimerkiksi uusia teitä on rakennettu, jotta kreetalaiset tuotteet saataisiin markkinoille nopeammin. Myös maatalouden tarvitsemat kastelujärjestelmät ovat Euroopan unionin ansiosta kehittyneet. Talvisin saarella tuotetaan Keski-Euroopan markkinoille esimerkiksi salaatteja, meloneja, kukkia, tomaatteja, mansikoita ja kurkkuja. Viime vuosien aikana kreetalaiset ovat alkaneet Italiaan myynnin sijasta pullottaa ja markkinoida oliiviöljyjään itse. Kreikka myönsi vuonna 1953 Yhdysvalloille luvan rakentaa tukikohtia maahan, ja niitä rakennettiin myös Kreetalle, samoin kuin rakennettiin Naton tukikohtia, joista nykyisin on jäljellä enää yksi, Soúdanlahdella.


title: Seymour Duncan

text: Seymour Duncan on yhdysvaltalainen yhtiö, joka valmistaa sähkökitaroihin mikrofoneja ja efektipedaaleja. Yhtiön perustivat vuonna 1978 kitaristi Seymour W. Duncan ja hänen vaimonsa Cathy Carter Duncan Kalifornian Goletassa, Yhdysvalloissa.


title: Seymour Duncan

text: Ensimmäinen nimikkomalli oli George Lynchille (Dokken, Lynch Mob) suunniteltu SH-12 "Screamin' demon". Toinen tunnettu nimikkomikrofonien käyttäjä oli edesmennyt Dimebag Darrell, joka käytti signature malliaan SH-13 "Dimebucker", joita on hänen nimikkokitaroissaan Washburnilla ja Deanilla.


Vickers .50″ Mk III -ilmatorjuntakonekivääri () on Vickersin vuodesta 1926 laivastolle valmistama vesijäähdytteinen 12,7 × 81 SR -kaliiperinen konekivääri maavoimien käytössä olleesta .50″ aseesta. Britannian Kuninkaallinen laivasto otti sen käyttöönsä 28. heinäkuuta 1932.


title: Vickers .50″ Mk III -ilmatorjuntakonekivääri

text: Asetta käytettiin yleensä Mark IV-, Mark V- tai Mark VC -jalustalle asennettuna kaksoiskonekiväärinä tai Mark I/Mark I**-, Mark II/Mark II**- tai Mark III -jalustalle asennetuna neljän konekiväärin yhdistelmänä. Aseessa oli ilmatorjuntaan soveltuva rengastähtäin ja 200 patruunan metallihakavyö rullattuna vyösäiliöön. Aseen teoreettinen tulinopeus on 700 laukausta minuutissa. Ase osoittautui toisen maailmansodan aikana tehottomaksi torjumaan akselivaltain metalliverhoiltuja lentokoneita ja siten se korvattiin Oerlikonin 20 millimetrin tykeillä.


title: Taxi 3

text: Taxi 3 on ranskalainen toimintakomedia, joka on jatkoa elokuville "Taxi" (1998) ja "Taxi 2" (2000). Sarjan neljäs osa, "Taxi 4" ilmestyi vuonna 2007. Cameo-roolin tässä elokuvassa tekee Sylvester Stallone esittämällä taksin asiakasta.


title: Taxi 3

text: Tällä kertaa Daniellin taksia tarvitaan poliisitehtävässä. Marseillea ja sen poliisivoimia vaivaa joulupukeiksi pukeutuva ryöstelevä kopla. Hölmöt poliisit tarvitsevat Danielin apua vorojen nappaamiseksi.


title: Stade de la Meinau

text: Stade de la Meinau on jalkapallostadion Strasbourgin kaupungissa Ranskassa. Stadion on RC Strasbourgin kotistadion. Stadionilla pelattiin yksi ottelu MM-kisoissa 1938 Brasilian sekä Puolan välillä. Stadionilla on pidetty myös musiikkikonsertteja.


title: Philipp Jakob Spener

text: Philipp Jakob Spener (13. tammikuuta 1635 Ribeauvillé, Elsass – 5. helmikuuta 1705) oli saksalainen luterilainen teologi, joka tunnetaan "pietismin isänä".


title: Philipp Jakob Spener

text: Spenerin keskeinen teos oli "Pia desideria" (), jossa esitetyn luterilaisen kirkon uudistusohjelman vuoksi häntä on nimitetty "luterilaisuuden toiseksi uskonpuhdistajaksi". Teoksessa Spener kehotti ihmisiä lukemaan Raamattua, välttämään uskonkiistoja ja panemaan painoa enemmän kristilliseen elämään kuin opillisiin kysymyksiin. Spener vastusti yhteiskunnan maallistumista ja pyrki korvaamaan sen elävällä kristillisyydellä.


title: Philipp Jakob Spener

text: Philipp Jakob Spenerin keskeiseksi tukijaksi nousi Saksin vaaliruhtinas, jonka hovissa Dresdenissä hän toimi ylihovisaaranaajana. Myöhemmin hän siirtyi papiksi Berliiniin Brandenburgin vaaliruhtinaan kutsusta.


title: Philipp Jakob Spener

text: Spener syntyi 13. tammikuuta 1635 Ylä-Elsassin Rappoltsweilerissa (nykyinen Ribeauvillé). Hänen isänsä oli Rappoltsteinin kreivin hovivirkailija ja juristi. Jo lapsena Spenerin uskonnolliseen kehitykseen vaikuttivat sellaiset teokset kuin Johann Arndtin "Totisesta kristillisyydestä" sekä englantilainen hartauskirjallisuus mukaan lukien Lewis Baylyn "Praxis pietatis" ja Emanuel Sonthomin "Güldenes Kleinod" ("Kultainen aarre"). Englantilaisen hartauskirjallisuuden tuonpuoleisuuteen suuntautunut mystiikka herätti hänessä 13-vuotiaana voimakkaan kuolemankaipuun, kun hänen kummitätinsä, kreivitär Agatha von Rappolstein, kuoli. Vanhempana hän kuitenkin loittoni tästä mystiikasta, mutta suositteli silti aina englantilaista hartauskirjallisuutta, sillä se ohjasi mietiskelyyn, itsensä tutkiskelemiseen ja sunnuntain pyhittämiseen.


title: Philipp Jakob Spener

text: Spener ei koskaan käynyt julkista koulua vaan hän tutustui Rappoltsteinin hovisaarnaajan Joachim Stollin, joka oli antiaristoteelinen ja kiinnostunut luonnontieteistä. Tämän ohjaamana hän tutustui itsenäisesti kompendiumeihin sekä uusien auktoriteettien, kuten esimerkiksi Justus Lipsiuksen ja Hugo Grotiuksen, ajatuksiin. Hän osoittautui poikkeuksellisen älykkääksi ja hyvämuistiseksi. Tuohon aikaan juontavat juurensa monet hänen luterilaisen konfessionalismin hengelle vieraat ajatuksensa, kuten vastenmielisyys aristotelismia kohtaan, pidättynyt asenne noitadoktriiniin sekä komeettauskoon, kiinnostus uuteen luonnontieteeseen sekä pyrkimys suhteellistaa tunnustustukuntien väliset ristiriidat. Erityisesti viimeiseen hän suhtautui erityisen pidättyvästi, ellei mukaan lasketa hänen mielestään "välttämätöntä" ateismin vastaista taistelua.


title: Joint Task Force

text: Joint Task Force (lyh. JTF) on reaaliaikainen strategiapeli. Peli julkaistiin PC:lle 22. syyskuuta 2006. Pelissä pelaaja komentaa ja kehittää omaa armeijaansa, tarkoituksena suorittaa kaksikymmentä eri tehtävää, jotka sijoittuvat niin Lähi-itään, Keski-Aasiaan kuin Balkaniin.


title: Joint Task Force

text: Peli sijoittuu tulevaisuuteen sekä tulevaisuuden eri konflikteihin, pelaajalla on mahdollisuus komentaa etulinjan joukkoja erilaisilla sotategnologioilla sekä aselajeilla, pelissä on tankkeja, ilma-aluksia, tykistöä, tiedustelua, vakoilua sekä jalkaväkeä joita yhdistelemällä strategian kanssa saa aikaan pahaa jälkeä. Peliin on sijoitettu erilaisia sääefektejä, realistista fysiikkaa yksiköissä ja maastossa sekä tuhottavia maaston objekteja.


title: Joint Task Force

text: Pelissä on useita maastotyyppejä, kuten viidakkoa, kivistä vuoristoa, talvista maisemaa, aavikkoa, luolastoa, laaksoa, joita voi esimerkiksi yhdistellä pelipaketin mukana tulevalla karttaeditorilla.


title: Joint Task Force

text: Moninpeli on mahdollista internetin ja lähiverkon avulla, maksimissaan kahdeksan henkilön moninpeli on mahdollista dominaatio-, deathmatch- ja yhteistyömuotoina.


title: Robin Söderling

text: Robin Bo Carl Söderling (s. 14. elokuuta 1984 Tibro, Ruotsi) on ruotsalainen tennispelaaja. Hän voitti urallaan kymmenen ATP-turnausta kaksinpelissä ja yhden nelinpelissä. ATP:n rankinglistalla hän oli parhaimmillaan neljäs marraskuussa 2010.


title: Robin Söderling

text: Söderling selviytyi Grand Slam -turnausten kaksinpeleissä ensimmäisen kerran neljännelle kierrokselle tai pidemmälle Ranskan avoimissa 2009. Hän voitti ensimmäisellä kierroksella kolmessa erässä yhdysvaltalaisen Kevin Kimin, sitten kolmessa erässä uzbekistanilaisen Denis Istominin ja kolmannella kierroksella neljässä erässä 14:nneksi sijoitetun espanjalaisen David Ferrerin. Neljännellä kierroksella hän voitti maailmanlistan ykkösen Rafael Nadalin lukemin 6–2, 6–7(2), 6–4, 7–6(2). Tämä oli Nadalin kaikkien aikojen ensimmäinen tappio Ranskan avoimissa; hän oli voittanut turnauksen neljänä edellisenä vuonna. Vielä kuukausi aiemmin Söderling oli hävinnyt Rooman turnauksessa Nadalille lukemin 1–6, 0–6. Puolivälierissä Söderling voitti kymmenenneksi sijoitetun Nikolai Davydenkon luvuin 6–1, 6–3, 6–1 ja välierissä kahdenneksitoista sijoitetun Fernando Gonzálezin 6–3, 7–5, 5–7, 4–6, 6–4. Loppuottelussa hän hävisi Roger Federerille lukemin 1–6, 6–7(1), 4–6. Söderling selviytyi toisen kerran Ranskan avointen finaaliin 2010. Hän kuitenkin hävisi Espanjan Rafael Nadalille luvuin 4–6, 2–6, 4–6


title: Robin Söderling

text: Wimbledonin turnauksessa 2009 Söderling selviytyi neljännelle kierrokselle, jossa hän hävisi Roger Federerille lukemin 4–6, 6–7(5), 6–7(5). Yhdysvaltain avoimissa 2009 hän pääsi puolivälieriin saakka. Hän voitti alkukierroksilla neljässä erässä Albert Montanesin, ensimmäisessä erässä tapahtuneella luovutuksella Marcel Granollersin ja neljässä erässä Sam Querreyn. Neljännellä kierroksella hän johti kahdeksanneksi sijoitettua Nikolai Davydenkoa vastaan lukemin 7–5, 3–6, 6–2, kunnes venäläinen luovutti. Puolivälierissä Söderlingin pudotti jatkosta jälleen Roger Federer lukemin 0–6, 3–6, 7–6(6), 6–7(6). Myös vuoden 2010 Yhdysvaltain avoimissa Söderling pääsi puolivälieriin asti, mutta hävisi sen Roger Federerille suoraan kolmessa erässä.


title: Robin Söderling

text: Söderling pääsi Grand Slam -turnauksissa kolmannelle kierrokselle Ranskan avoimissa 2008, jolloin hän hävisi Julien Benneteaulle, Wimbledonissa vuosina 2003 (tappio Tim Henmanille) ja 2007 (tappio Rafael Nadalille viidessä erässä) sekä Yhdysvaltain avoimissa 2005 (tappio Guillermo Corialle). Australian avoimissa Söderling pääsi parhaimmillaan neljännelle kierrokselle vuonna 2011.


title: Robin Söderling

text: Söderling voitti kaksinpelin ATP-turnauksen Lyonissa vuosina 2004 ja 2008, Milanossa vuonna 2005, Båstadissa vuosina 2009 ja 2011, Rotterdamissa ja Pariisissa vuonna 2010 sekä Brisbanessa, Rotterdamissa ja Marseillessa vuonna 2011. Nelinpelin ATP-turnauksen hän voitti Båstadissa vuonna 2008 parinaan Jonas Björkman.


title: Robin Söderling

text: Söderling sairastui vuonna 2011 mononukleoosiin, ja pelasi viimeisen ottelunsa heinäkuussa. Hän jatkoi harjoittelua, josta seurasi ylikunto. Hän ilmoitti uransa lopettamisesta joulukuussa 2015.


title: Emil Roos

text: Emil Alfred Roos () oli suomalainen poliitikko. Hänen puolueensa oli Ruotsalainen kansanpuolue.


title: Emil Roos

text: Turun läänin eteläistä vaalipiiriä edustanut Roos valittiin eduskuntaan kaksissa vaaleissa, 1916 ja 1930, ja hän toimi kansanedustajana huhtikuusta 1917 lokakuuhun 1917 ja lokakuusta 1930 elokuuhun 1933. Eduskunnan valiokunnista hän vaikutti kulkulaitosvaliokunnassa, sivistysvaliokunnassa ja talousvaliokunnassa. Hän toimi poliittisella urallaan myös Dragsfjärdin kunnallispolitiikassa, ollen sekä kunnallislautakunnan että kunnanvaltuuston puheenjohtaja, ja kerran presidentin valitsijamiehenä, 1925. Roosille myönnettiin kunnallisneuvoksen arvonimi vuonna 1931.


title: Emil Roos

text: Roos syntyi viljelijäperheeseen ja oli itsekin ammatiltaan maanviljelijä. Hän työskenteli myös Dragsfjärdin säästöpankin kamreerina. Koulutustaustana hänellä oli kansakoulu.


title: Emil Roos

text: Roos oli naimisissa Ellen Ginströmin kanssa, jonka kanssa hän avioitui vuonna 1902. Roos kuoli tammikuussa 1956, 76 vuoden iässä.


title: Suomen urheilutietäjät

text: Suomen urheilutietäjät -yhdistys perustettiin tammikuussa 1988 Suomen urheilutietäjä -kilpailun (nykyisin urheilutiedon SM-kilpailu) yhteydessä Helsingissä. Joulukuusta 2009 se on ollut rekisteröity yhdistys. Yhdistys järjestää vuosittain kaikille halukkaille avoimen urheilutiedon Suomen mestaruuskilpailun sekä jäsenistölleen lisäksi lukuisia "kotirataotteluita" vuoden aikana. SM-kilpailussa kilpailijoille esitetään 100 kysymystä ja vastausaikaa on kolme tuntia. Nykyisin kilpailu jaetaan kansalliseen ja kansainväliseen osaan, koska kansainvälisen osan kysymykset toimivat samalla maajoukkuekarsintana. Suomen urheilutietäjät ovat vuodesta 2007 lähtien kohdanneet vuosittain maaottelussa Viron. Ensimmäisen, Tartossa käydyn maaottelun voitti Viro, mutta vuonna 2008 Hyrylässä, 2009 Tallinnassa ja 2010 Helsingissä Suomi oli parempi. Vuonna 2011 Tallinnassa ja vuonna 2012 Helsingissä Viro oli jälleen parempi mutta vuonna 2013 Tallinnassa voiton vei Suomi. Vuoden 2014 maaottelun Helsingissä ja vuoden 2015 maaottelun Tallinnassa voitti Viro. Vuonna 2016 Espoossa ja vuonna 2017 Tallinnassa Suomi oli niukasti parempi. Vuonna 2018 Helsingissä Viro voitti ja tasoitti kokonaisvoitot lukemiin 6–6.


title: Suomen urheilutietäjät

text: Suomen urheilutietäjien puheenjohtajana ovat aiemmin olleet Erik Relander 1988–1997, Antti O. Arponen 1997–2003, Reijo Syrjäsalo 2003–2008 ja 2009–2011, Mikko Alin 2008–2009 sekä Martti Hartikainen 2011–2017. Vuonna 2018 puheenjohtajana toimii Vesa-Matti Peltola, joka oli yhdistyksen pitkäaikainen varapuheenjohtaja vuosina 1997–2010 ja va. puheenjohtaja lokakuusta 2008 huhtikuuhun 2009 ja joka edelleen toimittaa urheilutietäjien kaksi kertaa vuodessa ilmestyvää lehteä.


title: Suomen urheilutietäjät

text: Urheilutiedon SM-kilpailu on ollut nykyisessä muodossaan vuodesta 1987. Mestaruuden ovat voittaneet Erkki Maunu 1987–1992 ja 1994, Vesa-Matti Peltola 1993, 1995–1996 ja 2003–2004, Timo Toivonen 1997, 1999–2001, 2010 ja 2015, Jukka Mukala 1998, 2009, 2013–2014, 2016 ja 2018, Jari Hakalax 2002, 2005, 2007 ja 2011, Harri Honkala 2006 ja 2012 sekä Tuomas Tumi 2008 ja 2017. Ennen vuotta 1987 kilpailijoita karsittiin kotiratakisana käydyllä alkukilpailulla, ja tältä ajalta Erkki Maunulla on mestaruudet vuosilta 1985–1986, joten hänellä on ennätykselliset yhdeksän mestaruutta. Mestareista kysymyksenlaatijoina ovat toimineet Vesa-Matti Peltola vuosina 1997–2002 ja 2005–2017 sekä Jari Hakalax vuosina 2014–2018.


title: Suomen urheilutietäjät

text: Urheilutiedon SM-joukkuekilpailu on käyty joka syksy vuodesta 2015 alkaen. Joukkueet pitää muodostaa maantieteellisin perustein. Ensimmäisen kilpailun kysymykset laati Tuomas Tumi mutta tämän jälkeen kilpailun voittajajoukkueen velvollisuutena on ollut laatia tai laadituttaa seuraavan vuoden kilpailun kysymykset. Äänekosken sarjakuvaseura on voittanut kilpailun molemmilla osallistumiskerroillaan vuosina 2015 ja 2017. Vuonna 2016 mestaruus jaettiin kymenlaaksolaisen KotHam Cityn ja Team Tavastian kesken. Vuonna 2018 Team Tavastia voitti kilpailun selvästi.


title: Naamiopallokala

text: Naamiopallokala kasvaa noin 30 cm pitkäksi. Sen on yleisväriltään siniharmahtava, naamio on lähes musta. Myös evissä ja pyrstössä on mustat ruodot. Naamiopallokaloja tavataan Intian valtameren länsiosassa ja Punaisellamerellä.


title: Naamiopallokala

text: Naamiopallokala on aktiivinen öiseen aikaan. Sitä voi pitää suuressa meriakvaariossa, mutta riutta-akvaariossa se syö kanssaan eläviä selkärangattomia.


title: Mangrovepallokala

text:
Mangrovepallokala kasvaa noin 30 cm pitkäksi. Sen on yleisväriltään vaalean ruskeanharmaa. Evät ja pyrstö ovat vartaloa tummemmat.
Mangrovepallokalaa tavataan indopasifisella merialueella. Sitä tavataan jokisuiden ja mangrovemetsien murtovedestä meriruohon keskeltä melko matalasta vedestä, mutta yksilöitä on pyydystetty myös hiekkapohjalta jopa 17 metrin syvyydestä.


title: Alkuradikaali

text: Rengasteoriassa renkaan "R" alkuradikaali eli alempi nollaradikaali on leikkaus kaikista "R":n alkuideaaleista. Alkuradikaali on renkaan pienin puolialkuideaali, ja rengas on puolialkurengas, jos ja vain jos sen alkuradikaali on nollaideaali.


title: Luka Bogdanović

text: Luka Bogdanović (s. 1. helmikuuta 1985, Belgrad) on serbialainen koripalloilija, joka on tällä hetkellä vapaa pelaaja.


title: Luka Bogdanović

text: Luka Bogdanović aloitti uransa Radnički Belgraden juniorijoukkueissa, joista hän siirtyi tammikuussa 2002 Red Star Belgradiin. Hän pelasi joukkueessa kaksi kautta, kunnes siirtyi seuran pahimman kilpailijan, KK Partizanin, joukkueeseen. Partizanissa lupaavana pidetty Bogdanović joutui pahimmillaan istumaan penkillä pitkiä aikoja ja hänen kehityksensä melkein pysähtyi. Hän pelasi joukkueessa kolmen kauden ajan, kunnes siirtyi kaudeksi 2007–2008 Le Mansiin. Le Mansista Bogdanović siirtyi Joventut Badalonaan, jossa hän saattoi vielä jatkaa kehitystään, eikä istua penkillä. Hän edusti seuraa kahden kauden ajan ja pelasi lyhyen ajan Roannessa, jossa hän tuurasi loukkaantunutta pelaajaa.


title: Maaperän vettyminen

text: Maaperän vettyminen tai juoksettuminen tai nesteytyminen on prosessi, jossa maaperä menettää väliaikaisesti normaalin kantavuutensa. Se tapahtuu, kun vesi kyllästyttää maaperän, joka alkaa käyttäytyä nesteen tai juoksuhiekan tavoin. Ilmiö esiintyy yleensä irtonaisessa ja karkeassa maaperässä, josta vesi ei pääse virtaamaan pois.


title: Maaperän vettyminen

text: Rakeisessa maaperässä rakeet ovat normaalitilassa kiinni toisissaan kitkan ansiosta. Maanjäristyksen aiheuttaman epävakauden seurauksena rakeet irtautuvat toisistaan ja niiden väliin pääsee tulemaan enemmän vettä, jolloin maaperä alkaa käyttytyä nesteen tavoin. Tällaisessa tilassa oleva maaperä muuttaa helposti muotoaan, jolloin esimerkiksi rakennukset voivat vaurioitua menetettyään tukevan alustansa. Rakennukset voivat esimerkiksi kallistua tai jopa osittain vajota.


title: Owen Pallett

text: Michael James Owen Pallett (s. 7. syyskuuta 1979) on kanadalainen säveltäjä, viulisti ja laulaja.


title: Owen Pallett

text: Pallett esiintyi aikaisemmin nimellä Final Fantasy, joka oli pohjimmiltaan sooloprojekti. Yhtyeen nimi juontui samannimisestä konsolipelistä. Joulukuussa 2009 Pallett ilmoitti, että esiintyisi vastedes omalla nimellään.


title: Owen Pallett

text: Ennen Final Fantasya Pallett soitti Les Mouches -yhtyeessä, minkä lisäksi hän on soittanut tai toiminut sovittajana lukuisten eri artistien levyillä. Pallett on myös kiertänyt Arcade Firen kanssa yhtyeen uran alkutaipaleella ja kirjoittanut sen studioalbumien orkesteri- ja jousisovitukset.


title: Vladislav Koutský

text: Vladislav Koutský (s. 19. huhtikuuta 1985 Náchod, Tšekkoslovakia) on tšekkiläinen jääkiekkomaalivahti


title: Vladislav Koutský

text: Hän on pelannut Tšekin pääsarjassa kymmenkunta ottelua, mutta pääosin hän on pelannut kotimaansa 1. divisioonassa HC VCES Hradec Královén paidassa. SaiPaan Koutský siirtyi keväällä 2009 kahden viikon try-out-sopimuksella, jonka aikana hän pelasi yhden harjoitusottelun. Jukureita vastaan pelatussa ottelussa Koutský torjui 41 kertaa ja päästi yhden maalin. Hieman myöhemmin SaiPa julkisti tehneensä nuoren tšekkilupauksen kanssa 1+1-mallisen sopimuksen. Syksyllä, ennen kauden alkua, SaiPa kuitenkin purki Koutskýn sopimuksen, sillä joukkueessa katsottiin, ettei hänestä ollut ykkösmaalivahdiksi.


title: Vladislav Koutský

text: Koutský palasi SaiPasta kotimaahansa ja pelasi kaksi ottelua pääsarjan HC Pardubicessa ja muutamia otteluita kakkossarjan HC Chrudimissa. Seuraavan kauden hän pelasi lainalla kakkossarjan HC Vrchlabíssa. Kaudella 2011–2012 Koutský pelasi seitsemän ottelua Pardubicessä. Lisäksi hän torjui lainalla kakkossarjan Hradec Královéssa ja HC Slovan Ústečtí Lvissä, johon siirtyi kaudeksi 2012–2013.


title: Vladislav Koutský

text: Koutský pelasi alle 20-vuotiaiden MM-kisoissa vuonna 2005.


title: Al Qadsia

text: Al Qadsia Sports Club () on kuwaitilainen jalkapalloseura, joka perustettiin vuonna 1960. Sen kotistadion on Mohammed Al-Hamad Stadion, joka sijaitsee Al Kuwaitissa. Se on voittanut Kuwaitin valioliigan 13 kertaa.


title: Pohjanailakki

text: Pohjanailakki ("Silene involucrata" ssp. "tenella", aikaisemmin "Silene furcata" ssp. "angustiflora") on monivuotinen kohokkikasvi, joka on kehtoailakin ("S. involucrata") alalaji. Se on Fennoskandiassa äärimmäisen uhanalainen. Suomessa pohjanailakki on rauhoitettu ja erityisesti suojeltu laji.


title: Pohjanailakki

text: Pohjanailakki kasvattaa 10–20 senttimetriä korkean, haarattoman varren, joka on alaspäisesti hapsikarvainen sekä etenkin yläosastaan nystykarvainen ja tahmea. Kapealehtisen lehtiruusukkeen lisäksi kasvin varsilehdet ovat tasasoukkia tai tasasoukan suikeita. Pohjanailakki tekee 1–3 punertavaa pystyä kukkaa. Kukkien verhiöt ovat kapean kellomaisia ja ulkoverhiöttömiä. Punertava teriö on verhiötä pidempi. Emiö on viisivartaloinen. Pohjanailakki kukkii Suomessa heinä-elokuussa. Hedelmä on viisiliuskaisesti aukeava kota. Kodan liuskat ovat kaksihalkoisia. Siemenet ovat kapealti siipipalteisia.


title: Pohjanailakki

text: Pohjanailakki on pohjoinen kasvi, jota tavataan Fennoskandian pohjoisosista Siperiaan Lena-joen tienoille saakka. Lajin toista rotua tavataan Siperiasta Pohjois-Amerikan pohjoisosiin ja Grönlantiin saakka. Suomen lähialueilla pohjanailakkia tavataan erittäin harvinaisena Pohjois-Ruotsista ja -Norjasta, Kuolan niemimaalta sekä Venäjän puoleisesta Sallasta. Suomessa laji on tavattu vain kahdelta paikkakunnalta: Kuusamosta Kitkajoen laaksosta, josta laji löydettiin ensimmäisen kerran vuonna 1898, sekä Sallasta Oulankajoen varrelta. Jälkimmäinen esiintymä on kuitenkin hävinnyt.


title: Pohjanailakki

text: Ainoalla nykyisellä kasvupaikallaan Suomessa pohjanailakki kasvaa joenrantakallion matalasammaleisissa raoissa ja kalliopengermillä. Se viihtyy erityisesti varjopaikoilla ja rapautumapinnoilla. Norjassa lajia on tavattu joenrantasorilla, Ruotsissa tunturijokien varrella, paljakka- ja koivuvyöhykkeiden rajamailla ja jopa ratapenkereillä ja pihamailla. Pohjanailakki on kalkinvaatija.


title: Pohjanailakki

text: Suomessa lajin esiintymää uhkaa lähinnä laiton kerääminen ja kasvupaikan umpeenkasvaminen. Lajin on todettu tutkimuksissa taantuvan vähitellen. Vuonna 2006 tehtyjen laskelmien mukaan yksilömäärä on Suomessa noin 300 kappaletta.


title: Kiara

text: Kiara on naarasleijona, Simban ja Nalan utelias ja seikkailunhaluinen tytär Walt Disneyn elokuvassa Leijonakuningas 2 – Jylhäkallion ylpeys. "Kiara" tarkoittaa "pientä" tai "pimeää".


title: Kiara

text: Kun elokuvaa suunniteltiin, vaihtoehtoisia nimiä Kiaralle olivat "Shani" ja "Aisha". Simballa piti aluksi olla myös poika nimeltä "Chaka", mutta tätä ei tarvittu elokuvassa.


title: Kiara

text: Pian ensimmäisen Leijonakuningas -elokuvan ilmestymisen jälkeen, vuonna 1994, julkaistiin kirjasarja "Six New Adventures of The Lion King", jossa Simban ja Nalan pentuna esiintyy Kiaran sijasta urosleijona Kopa. Monet fanit uskovat, että Leijonakuningas -elokuvan lopussa oleva pentu on juuri Kopa eikä Kiara, koska pennut eivät näytä samalta ja esittelyjuhla on erilainen. Tuo pentu ei kuitenkaan ole Kopa, sillä elokuvan tuottaja ja ohjaajat viittasivat pentuun nimellä "Fluffy", kommenttiraidallaan elokuvan juhlajulkaisu-DVD:llä, joka julkaistiin vuonna 2003.


title: Low (Flo Ridan kappale)

text: Low on yhdysvaltalaisen rap -artisti Flo Ridan kappale sekä esikoissingle hänen "Mail on Sunday" -debyyttialbumiltaan. Single löytyy myös "Step Up 2 the Streets" -soundtrackiltä. Singlellä vierailee myös R&B -laulaja T-Pain.


title: Low (Flo Ridan kappale)

text: Single sijoittui ilmestyttyään, 6. marraskuuta 2007 Billboard Hot 100 -listan 91. sijalle, mutta nousi jo tammikuun viides päivä ykköspaikalle. Single on kaikkien aikojen toiseksi parhaiten myydyin (Flo Ridan "Right Round" -kappaleen jälkeen) digitaalisingle ensimmäisellä viikollaan. Singleä myytiin 467,000 kappaletta ensimmäisellä viikolla sen ilmestyttyä. Single syrjäytti näin ollen Black Eyed Peasin naisvokalisti Fergien toisen "Fergalicious" (feat. will.i.am) -soolosinglen, jota oli myyty 295,000 kappaletta ensimmäisellä viikolla. "Low" -single piti Billboard Hot 100 -listan kärkipaikkaa hallussaan jopa 10 viikkoa.


title: Low (Flo Ridan kappale)

text: Singlestä on julkaistu myös musiikkivideo. Videolla näkyy Flo Ridan ja T-Painin lisäksi Rick Ross, DJ Khaled, Cool & Dre sekä Torch ja Gunplay Triple C's -yhtyeestä. Videolla Flo Rida ja T-Pain räppäävät yökerhossa.


title: Low (Flo Ridan kappale)

text: Kappaleesta on tehty remix -versio, jolla Flo Ridan ja T-Painin lisäksi räppää Pitbull. Myös rumpali Travis Barker on tehnyt kappaleesta oman version.


title: Ed, Edd n Eddy’s Big Picture Show

text: Ed, Edd n Eddy’s Big Picture Show on vuonna 2009 ensi-iltansa saanut kanadalainen animaatioelokuva, joka perustuu televisiosarjaan "Ed, Edd n Eddy". Elokuvan ohjasi ja tuotti sarjan luonut Danny Antonucci, joka oli myös käsikirjoittamassa elokuvaa yhdessä Jono Howardin, Mike Kubatin, Rachel Connorin ja Stacy Warnickin kanssa. Pääosissa ääninäyttelivät myös sarjassa mukana olleet Matt Hill, Samuel Vincent ja Tony Sampson.


title: Ed, Edd n Eddy’s Big Picture Show

text: Eddy on tehnyt jälleen jekun, joka on tällä kertaa suututtanut koko naapuruston lapset. He lähtevät vihaisina Eddyn perään, joka on kaverustensa kanssa piiloutunut veljensä huoneeseen. Ainoastaan Sarah ja Jimmy ovat sivullisena tapahtumasta, mutta joutuvat lähtemään Kanker siskosten pakottamina Ed kolmikon perään. Ed, Edd ja Eddyn paetessa Eddyn veljen autolla he päätyvät aavikolle, jossa kolmikko lopulta joutuu jatkamaan matkaan jalan törmätessään ainoaan kiveen. Kolmikko miettii miten he löytäisivät Eddyn veljen ja yrittävät eri johtolangoilla löytää veljensä olinpaikan. Sillä välin muut lapset jakaantuvat omiin ryhmiinsä löytääkseen Eddyn. Rolf matkaa uskollisen porsaansa Wilfredin kanssa, kun Kevin matkaa yhdessä Nazzin kanssa polkupyörällään.


title: Ed, Edd n Eddy’s Big Picture Show

text: Sarjan päätyttyä vuoden 2007 toukokuussa Antonucci julkisti heinäkuussa Comic-Con-tapahtumassa San Diegossa, ettei sarjasta tuotettaisi kuudetta tuotantokautta vaan elokuva, joka keskittyisi kolmikon etsiessä Eddyn vanhempaa veljeä. Lisäksi Antonucci ilmoitti ettei se tulisi saamaan ensi-iltaansa Kanadassa vaikka sarja on tuotettu kyseisessä maassa. Elokuvan tuottaminen tuli valmiiksi 18. joulukuuta 2008 ja Cartoon Network sai elokuvan oikeudet 1. tammikuuta 2009. Sen ensi-ilta oli suunniteltu esitettäväksi ensiksi Tanskassa 29. maaliskuuta 2009, mutta elokuvaa ei koskaan näytetty tuona päivänä. Elokuvan traileria oli kuitenkin esitetty samalla viikolla. Sittemmin se sai ensi-iltansa 31. toukokuuta 2009 skandinavian maksullisella Cartoon Networkilla. Elokuva esitettiin kahdesti päivän aikana Suomen aikaan kello 11.15 ja 20.00. Australiassa elokuva sai ensi-iltansa 5. kesäkuuta.


title: 9 (elokuva)

text: 9 on 9. syyskuuta 2009 ensi-iltansa saanut animoitu fantasiaelokuva, jonka on ohjannut Shane Acker ja tuottaneet Tim Burton sekä Timur Bekmambetov. Elokuva perustuu Ackerin Oscar-ehdokkaana olleeseen samannimiseen lyhytelokuvaan. Tietokoneanimoinnista huolimatta elokuvan yleiskuva muistuttaa stop motion-tyyliä. Elokuvan roolijaon suoritti Mindy Marin, tuotannon suunnittelivat Robert St. Pierre ja Fred Warter ja art directorina toimi Christophe Vacher.


title: 9 (elokuva)

text: Elokuva sijoittuu rinnakkaismaailmaan, jossa ihmiskunnan perintö on uhattuna. Joukko viisaita räsynukkeja, jotka elävät maailmanlopun jälkeistä aikaa, löytävät yhden omistaan, 9:n (Elijah Wood), joka yrittää johtaa heidät pelastukseen.


title: 9 (elokuva)

text: Riitaisassa mutta sitkeässä ryhmässä ovat 1 (Christopher Plummer), sotaveteraani; 2 (Martin Landau), keksijä; 5 (John C. Reilly), mekaanikko; 6 (Crispin Glover), taiteilija; ja 7 (Jennifer Connelly), soturi. Trailerissa esitellään myös 3 ja 4 identtisinä ja huppupäisinä räsynukkeina, joiden numerot ovat edessä, sekä 8 suurena soturina, jonka numero on merkitty oikeaan olkapäähän. Muilla räsynukeilla numerot ovat selässä.


title: Cornelia Marie

text: Cornelia Marie on Discovery Channelin tuottamassa Vaarallisilla vesillä -televisiosarjassa esiintyvä ravustusalus. Laivan omistaa kapteeni Josh Harris. Laivan kotisatama on Kodiakissa (Kodiakinsaari, Alaska, USA). Laiva on rakennettu vuonna 1989 Alabamassa, ja oli yksi viimeisiä Horton Boats -yhtiön rakentamia aluksia. Laivalla kalastetaan lähinnä kuningasrapuja, mutta myös silliä ja lohta.


title: Clostridium botulinum

text: Clostridium botulinum on grampositiivinen bakteeri, joka kasvaa hapettomassa ympäristössä ja pystyy tuottamaan itiöitä. Bakteeri on sauvanmuotoinen ja sitä esiintyy maaperässä, vesistöjen pohjissa ja kalojen suolistoissa. "Clostridium botulinum" ei kasva alle +3 °C:n lämpötilassa, mutta itiöt kestävät hyvin korkeita lämpötiloja.


title: Clostridium botulinum

text: "Clostridium botulinum" tuottaa ihmisille vaarallista hermomyrkkyä – botuliinia. Botuliini ihmisen elimistössä voi aiheuttaa botulismi-sairauden, joka johtaa pahimmillaan kuolemaan. Elintarvikkeissa bakteerin itiöitä esiintyy hunajassa ja kaloissa. Alle yksivuotiaiden suolistofloora ei ole tarpeeksi kehittynyt estääkseen "Clostridium botulinum" -bakteerien kasvua, mikä lisää riskiä imeväisbotulismiin sairastumiselle. Tästä syystä Elintarvikevirasto Suomessa ei suosittele hunajaa alle yksivuotiaille.


title: George Tiller

text: George Tiller (8. elokuuta 1941 – 31. toukokuuta 2009) oli Yhdysvalloissa tunnettu aborttilääkäri, joka asui Kansasin Wichitassa. Tiller tuli tunnetuksi siitä, että hän teki myös niin sanottuja myöhäisiä abortteja, jopa 20. raskausviikon jälkeen.


title: George Tiller

text: Tiller ammutiin Wichitassa kirkossa jumalanpalveluksen aikana 31. toukokuuta 2009. Muutaman tunnin kuluttua poliisi otti kiinni ampujaksi epäillyn 51-vuotiaan Scott Roeder -nimisen miehen,ja häntä vastaan nostettiin murhasyyte. Roeder todettiin syylliseksi 29. tammikuuta 2010, ja hän sai 50 vuoden vankeusrangaistuksen. Tämä on pisin vankeusrangaistus, joka Kansasin lakien mukaan voidaan antaa.


title: George Tiller

text: Tiller oli yritetty surmata jo aiemminkin, sillä hänen klinikkansa joutui vuonna 1985 pommi-iskun kohteeksi, ja 19. elokuuta 1993 Shelley Shannon ampui Tilleria molempiin käsiin lähellä Wichitan klinikkaa. Ampuja sai teosta 11 vuoden vankilatuomion.


title: Teenage Mutant Ninja Turtles Adventures

text: Teenage Mutant Ninja Turtles Adventures on lyhytsarjakuvasarja, jonka julkaisi Archie Comics. Se perustui 1980-luvun televisiosarjaan Turtles – mutanttikilpikonnat. Pääosin sarjakuvaa oli tekemässä alkuperäisissä Turtles-sarjakuvissa mukana ollut Michael Dooney, joka sovelsi David Wisen ja Patti Howethin käsikirjoittamat viisi ensimmäistä televisiosarjan jaksoa.


title: Teenage Mutant Ninja Turtles Adventures

text: Sarjan päätyttyä Kevin Eastman ja Peter Laird siirsivät vastuun Ryan Brownille ja Stephen Murphylle, jotka aloittivat samannimisen sarjakuvasarjan vuonna 1989. Sarja perustui myös 1980-luvun televisiosarjaan, mutta oli kestoltaan 72-numeroa.


title: Teenage Mutant Ninja Turtles Adventures

text: Archie Comics ilmoitti 16. helmikuuta 2009 julkaisevansa lyhytsarjakuvansa Turtlesien 25-vuotisjuhlan kunniaksi. Yhdysvalloissa sarjakuvan ilmestyi sarjakuvien erikoisliikkeisiin 13. toukokuuta 2009 ja muihin liikkeisiin 26. toukokuuta.


title: Mirnyi (tutkimusasema)

text: Mirnyi () on venäläinen ympärivuotisesti käytössä oleva tutkimusasema Etelämantereella Davis Sean rannikolla Australian itselleen vaatimalla alueella. Asema avattiin 13. tammikuuta 1956 ensimmäisellä Neuvostoliiton Antarktiksen tutkimusretkellään. Asema koostuu 30 rakennuksesta, ja kesäisin siellä on 169 työntekijää ja talvisin noin 60. Asema sijaitsee 39,9 metriä merenpinnan tasosta.


title: Mirnyi (tutkimusasema)

text: Alueen keskilämpötila on –11 °C ja keskimääräinen tuulen nopeus jopa 11,2 m/s. Alueella esiintyy äärimmäisen usein myrskyjä. Keskimäärin 204 päivänä vuosittain tuulen nopeus aseman lähettyvillä on yli 15 m/s ja syklonit ovat yleisiä. Kesän yötön yö kestää noin yhden kuukauden. Meri alkaa jäätyä yleensä helmikuussa, ja keskimääräinen jään syvyys on 20–40 cm. Alueella sataa vuodessa keskimäärin 146 päivän aikana yhteensä 400 millimetriä lunta tai vettä (vettä lämpiminä kesäkuukausina). Joskus suotuisissa olosuhteissa lumisade voi kestää tauotta jopa viikkoja.


title: Mirnyi (tutkimusasema)

text: Päätutkimusalueet ovat glasiologia, seismologia, meteorologia, revontulet, kosminen säteily ja meritiede.


title: Dreamin’ in a Casket

text: Dreamin’ in a Casket on ruotsalaisen hard rock -yhtyeen Hardcore Superstarin kuudes studioalbumi, joka julkaistiin vuonna 2007.


title: Dreamin’ in a Casket

text: Albumi nousi Ruotsissa Sverigetopplistanin seitsemännelle sijalle, ja pysyi listalla yhteensä kahdeksan viikkoa.


title: Oikeussuoja

text: Oikeussuoja tarkoittaa kansalaisen suojaa valtion ja toisten kansalaisten tekemiä oikeudenloukkauksia vastaan. Hyväkään oikeussuoja ei kuitenkaan takaa täydellistä oikeusturvaa, sillä oikeusturvaan liittyy myös eettisiä näkökohtia. Oikeusvaltiolla tulee olla riittävät keinot oikeussuojan takaamiseksi. Lainsäädäntö määrittelee kansalaiselle kuuluvat oikeudet ja edut sekä sen, millaiset oikeudenloukkaukset ovat sallittuja yleisen edun nimissä. Lainsäädäntö sisältää myös oikeudenloukkauksista seuraavat rangaistukset ja vahingonkorvaukset. Oikeussuojan takaaminen edellyttää oikeusvaltiolta konkreettisia toimintamahdollisuuksia viranomaisia ja toisia kansalaisia vastaan sekä mahdollisuuksia loukatun oikeustilan palauttamiseksi. Oikeusvaltion oikeuslaitos täytäntöönpanoelimineen hoitaa tällaisia tehtäviä.


title: Luís Cabral

text: Luís de Almeida Cabral (11. huhtikuuta 1931 Bissau, Portugalin Guinea – 31. toukokuuta 2009 Torres Vedras, Lissabon, Portugali) oli Guinea-Bissaun ensimmäinen presidentti vuosina 1973–1980.


title: Luís Cabral

text: Kirjanpitäjän koulutuksen saanut Luís Cabral oli Amílcar Cabralin velipuoli ja yksi Guinean ja Kap Verden afrikkalaisen itsenäisyyspuolueen PAIGC:n kuudesta perustajasta. Portugalilaisten järjestämään verilöylyyn päättyneen Pindjiguitin telakan lakon jälkeen hän siirtyi Guinean pääkaupunkiin Conakryyn, jonne PAIGC perusti päämajansa vuonna 1960. Vuonna 1961 Cabralista tuli perustamansa UNTG-ammattiliiton pääsihteeri ja vuodesta 1963 lähtien hän toimi yhtenä Guinea-Bissaun itsenäisyyssodan johtajista.


title: Luís Cabral

text: Amílcar Cabralin murhan jälkeen vuonna 1973 Luís Cabralista tuli PAIGC:n varapääsihteeri ja itsenäisen Guinea-Bissaun ensimmäinen presidentti. Hänen aikanaan maa kärsi Sahelin kuivuuden aiheuttamasta nälänhädästä, PAIGC:n sisäisistä ristiriidoista sekä afrikkalaisväestön kapverdeläisiä kohtaan tuntemasta vihamielisyydestä. Cabralia syytettiin myös portugalilaisten sodanaikaisten apurien joukkosurmista.


title: Luís Cabral

text: Cabral syrjäytettiin pääministeri João Bernardo Vieiran johtamassa vallankaappauksessa vuonna 1980. Kolmentoista kuukauden ajan kotiarestissa pidetty entinen presidentti karkotettiin Kuubaan, josta hän siirtyi Kap Verdelle ja lopuksi Portugaliin. Guinea-Bissaun sisällissodan jälkeen vuonna 1999 Cabral kävi Ansumane Manén kutsumana Guinea-Bissaussa, mutta kieltäytyi osallistumasta politiikkaan ja palasi Portugaliin. Guinea-Bissaun hallitus tunnusti Cabralin merkityksen hänen kuolemansa jälkeen.


title: Primaaliterapia

text: Primaaliterapia on Arthur Janovin kehittämä terapiamuoto jonka mukaan neuroosien ja muiden mielenterveyden häiriöiden keskeisenä selittäjänä ovat pääasiassa sikiö- ja varhaislapsuuden aikaiset kokemukset. Näitä kokemuksia on mm. hylätyksi tulemisen kokemus.


title: Primaaliterapia

text: Koska pienellä lapsella ei ole puhuttua kieltä, ei myöskään varhaisia kokemuksia voi Janovin mukaan käsitellä kielellisen tai älyllisen terapian kautta. Terapian aikana asiakas saadaan tuntemaan nuo tunteet uudelleen ja integroimaan ne osaksi ihmisen älyllistä osaa. Janovin mukaan tämä johtaa kokonaiseen ja ehyeen mieleen jossa ei ole sijaa neurooseille.


title: Primaaliterapia

text: Janovin ensimmäinen asiaa käsittelevä teos "Primal Scream" on suomennettu nimellä "Huuto sisimmästä". Kirjan nimi tulee terapian aikana esiintulevasta tyypillisestä huudosta jonka Janov väittää olevan alkukantaista, sisäisen lapsen ääntä. Teoksessaan "Biology of Love" Janov painottaa että primaaliterapia ei ole huutoterapiaa vaikka se sellaiseksi toisinaan nimetäänkin.


title: Primaaliterapia

text: Janovin klinikka toimii Kaliforniassa, Venicessä.


title: Beg for It

text: Beg for It on Hardcore Superstarin seitsemäs studioalbumi, joka julkaistiin 3. kesäkuuta 2009.


title: Beg for It

text: Albumi debytoi Ruotsissa Sverigetopplistanin neljännellä sijalla, ja pysyi listalla niin ikään neljä viikkoa.


title: Twilight – Epäilys

text: Twilight – Epäilys () on 30. kesäkuuta 2010 ensi-iltansa saanut yhdysvaltalainen elokuva, jonka ohjasi David Slade. Se on Summit Entertainmentin tuottaman Stephenie Meyerin fantasiakirjasarja "Houkutukseen" perustuvan elokuvasarjan kolmas osa ja elokuvasarjan ensimmäinen osa, joka julkaistiin Imax-versiona.


title: Twilight – Epäilys

text:
Elokuvan pääosissa näyttelevät jo aiemmista elokuvista tutut Kristen Stewart, Robert Pattinson ja Taylor Lautner. "Twilight - Epäilys" oli taloudellinen menestys, mutta sai kriitikoilta ristiriitaisen vastaanoton.
"Houkutus" () on yhdysvaltalaisen kirjailijan Stephenie Meyerin kirjoittama neliosainen fantasiakirjasarja. Sarja kertoo teini-ikäisestä Bella Swanista, joka rakastuu vampyyripoika Edward Culleniin. Sarjan ensimmäinen osa "Twilight" ilmestyi alkuperäiskielellä 2005 ja samana vuonna suomennettuna nimellä "Houkutus". Toinen osa "New Moon" ilmestyi 2006 ja sen suomennos "Uusikuu" 2007. Kolmas osa "Eclipse" julkaistiin 2007 ja suomeksi 2008 nimellä "Epäilys". Kirjasarjaan kuuluu lisäksi 2008 ilmestynyt "Breaking Dawn", joka ilmestyi suomeksi nimellä "Aamunkoi" lokakuussa 2009. "Houkutus"-sarjan kirjoja on myyty maailmanlaajuisesti yli 42 miljoonaa kappaletta, ja sitä on käännetty yli 37 kielelle.


title: Twilight – Epäilys

text: Yhdysvaltalainen elokuvayhtiö Summit Entertainment teki 21. marraskuuta 2008 ensi-iltansa saaneen elokuvan "Twilight – Houkutus" kirjasarjan ensimmäisen osan "Houkutuksen" pohjalta. Vaikka elokuva sai kriitikoilta ristiriitaisen vastaanoton, siitä tuli heti suuri taloudellinen menestys: "Twilight – Houkutus" tuotti avajaispäivänään 35,7 miljoonaa dollaria ja kokonaisuudessaan keräsi ensi-iltaviikonloppunaan yli 70,55 miljoonaa dollaria. Kaikkiaan elokuva on tuottanut yli 379 miljoonaa dollaria. "Twilight – Houkutuksen" taloudellisesti menestyksellisen ensi-illan jälkeen Summit ilmoitti tekevänsä elokuvan myös kirjasarjan toisen osan "Uudenkuun" pohjalta. Chris Weitzin ohjaama "Twilight – Uusikuu" sai ensi-iltansa marraskuussa 2009. Se oli ensimmäisen osan tavoin suuri taloudellinen menestys ja tuotti avausviikonloppunaan maailmanlaajuisesti yli 258,8 miljoonaa dollaria.


title: Twilight – Epäilys

text: Vuoden 2008 marraskuun puolivälissä Summit Entertainment julkisti hankkineensa elokuvaoikeudet Stephenie Meyerin "Houkutus"-kirjasarjan osiin "Uusikuu", "Epäilys" ja "Aamunkoi". Helmikuussa 2009 yhtiö julkisti tekevänsä elokuvan kirjasarjan kolmannen osan "Epäilyksen" pohjalta. Helmikuussa 2009 Summit ilmoitti myös, ettei "Twilight – Uudenkuun" ohjannut Chris Weitz palaisi ohjaamaan kolmatta elokuvaa: hänen oli määrä olla "Twilight – Epäilyksen" kuvausten alkaessa yhä työstämässä "Twilight – Uuttakuuta". Huhtikuussa 2009 Summit ilmoitti brittiläisen ohjaajan David Sladen ohjaavan "Twilight – Epäilyksen" ja kahden edellisen osan käsikirjoittaneen Melissa Rosenbergin palaavan käsikirjoittamaan myös kolmannen elokuvan.


title: Twilight – Epäilys

text: Kristen Stewart, Robert Pattinson ja Taylor Lautner, jotka näyttelivät myös edellisissä osissa, jatkavat päärooleissa. Myös useat muut kahden edellisen elokuvan näyttelijät palaavat rooleihinsa. Heinäkuussa 2009 Summit Entertainment ilmoitti näyttelijä Bryce Dallas Howardin korvaavan Rachelle Lefevren vampyyri Victorian roolissa. Alun perin Lefevren oli määrä jatkaa roolissa, mutta hän ei Summitin mukaan ollut aikatauluongelmien takia vapaana kuvaamaan elokuvaa. Lefevre kertoi kuitenkin Summitin korvauspäätöksen tulleen hänelle yllätyksenä ja kertoi olevansa järkyttynyt ja surullinen yhtiön päätöksestä. Yhtiö paljasti myös myöhemmin, ettei Lefevren ollut tarpeeksi 'kissamainen' näyttelemään Victoriaa.


title: Twilight – Epäilys

text: "Twilight – Epäilyksen" kuvaukset alkoivat Vancouverissa 17. elokuuta, ja niiden oli määrä päättyä 31. lokakuuta 2009. Ne päättyivät kahta päivää suunniteltua aiemmin 29. lokakuuta 2009. Kuvausten aikana ohjaaja Slade julkaisi kuvia elokuvasta.


title: Twilight – Epäilys

text: Huhtikuussa 2010 Lainey Gossip levitti tiedon, että "Twilight - Epäilyksen" joitakin kohtia kuvataan uudelleen, esimerkiksi Bellan ja Edwardin niittykohtaus ja joitakin taistelukohtauksia. Sama tekijä kertoi myös, että uusintakuvauksiin valittaisiin eri ohjaaja, sillä Sladella ja Summit Entertainmentilla on erimielisyyksiä keskenään. Osa tiedoista paljastui myöhemmin valheeksi, kun Gossip Cop kielsi nämä huhut ja antoi vastauksia joihinkin kysymyksiin: Ensinnäkin "Uusintakuvaukset olivat suunnitteilla kuukausia, kuten se on monien muidenkin elokuvien teon aikana", kertoo studio. Toiseksi Summitin ja Sladen väliset erimielisyydet eivät ole vaikuttaneet Summitin päätökseen palkata joku muu kuin Slade ohjaamaan uusintakuvaukset. Slade on 100% varmuudella ohjaamassa uusintakuvaukset, samoin kuin hän kuvasi koko elokuvan ja studio on "erittäin tyytyväinen" elokuvan ohjaajaan, ja studio sisäisesti uskoo kolmannen elokuvan tulevan olemaan paras koko elokuvasarjassa. Paljastui myös, että uusintakuvauksia tehdään erittäin vähän, ja niihin ei sisälly niittykohtausta.


title: Twilight – Epäilys

text: Uusintakuvausten varmistamisen jälkeen HitFix julkaisi tiedon, että kuvaukset, joita Slade on ohjaamassa, eivät ole uusintakuvauksia, vaan ikään kuin lisäystä jo valmiina oleviin kohtauksiin. Kohtaukset kuvataan leikattavaksi tai täydennettäväksi jo valmiiksi saatuihin kohtauksiin, ja ne voidaan kuvata esimerkiksi huonon valaistuksen tai puutteellisen tiedon takia. Lisäkohtausten kuvaamiseen meni noin kolme päivää.


title: Twilight – Epäilys

text: Lokakuussa 2009 Muse kertoi MTV:n haastattelussa, että yhtye saattaisi olla valmis tekemään kappaleita myös "Twilight – Epäilys" -elokuvaa varten. Muse on luovuttanut kappaleitaan kahteen edelliseen sarjan elokuvaan. Toukokuun alussa Stephenie Meyer kertoi virallisilla kotisivuillaan, että Muse tekee elokuvan soundtrack-levylle kappaleen, josta tulee myös heidän singlensä. Kappale on nimeltään "Neutron Star Collision (Love is Forever)". Kyseinen single julkaistaan 17. toukokuuta 2010. Toukokuussa 2010 ilmoitettiin, että latina-amerikkalainen bändi Jesse & Joy kuullaan myös soundtrack-levyllä.


title: Twilight – Epäilys

text: Elokuvan score - levyn sävelsi Howard Shore, joka on säveltänyt musiikkia myös elokuvaan "Taru sormusten herrasta". Virallinen soundtrack-levy julkaistiin 8. kesäkuuta 2010. Toukokuussa 2010 score-levyn ilmoitettiin ilmestyvän 29. kesäkuuta 2010.


title: Twilight – Epäilys

text: Helmikuussa 2010 julkaistiin uusia kuvia Bellasta ja Edwardista Cullenien talolla, niityllä sekä kuva Rileystä ja Victoriasta pitämässä kiinni Edwardista.


title: Twilight – Epäilys

text: Elokuvan virallinen traileri nähtiin 12. maaliskuuta juuri ennen Robert Pattinsonin tähdittämää elokuvaa "Remember Me". "Twilight - Uudenkuun" Ranskan DVD - julkaisussa elokuvan lisämateriaali sisältää pätkän, jossa näytetään "Twilight - Epäilyksen" kulissien taakse. Suomessa julkaistiin myös kahden levyn julkaisu, joka sisälsi kyseisen pätkän ja paljon muuta. Helmikuussa 2009 julkistettiin tieto, että Ison-Britannian kahden levyn DVD ja Blu-ray "Twilight - Uusikuu" julkaisu sisältää pienen pätkän elokuvasta "Twilight - Epäilys" ja että bonuslevyllä riittää katsottavaa jopa tunneiksi. Wal-Martilla julkaistavalla kahden levyn julkaisulla eli "Ultimate Fan Edition" julkaisulla nähdään seitsemän minuutin klippi elokuvasta. Tämä sisältää esimerkiksi kohtauksia kulissien taakse ja haastattelun yhdessä Robert Pattinsonin, Kristen Stewartin, Taylor Lautnerin ja Stephenie Meyerin kanssa.


title: Twilight – Epäilys

text: 9. maaliskuuta 2010 elokuvan Twitter-käyttäjä ilmoitti, että seuraavana päivänä julkaistaan muutamia sekunteja kestävä esimaku-video elokuvan virallisesta trailerista, joka sitten lupausten mukaan julkaistiin 10. maaliskuuta 2010. Samana päivänä julkaistiin myös tieto, että seuraavana päivänä 11. maaliskuuta 2010 julkaistaan elokuvan virallinen traileri.


title: Twilight – Epäilys

text: 15. maaliskuuta 2010 julkaistiin noin kaksi minuuttia kestävä video, jossa näytettiin elokuvan kulissien taakse. 20. maaliskuuta julkaistiin vähän alle 2 minuuttia kestävä pätkä elokuvasta, jossa Edward ja Bella ovat Bellan makuuhuoneessa juttelemassa Bellan vampyyriksi muuttamisesta.


title: Twilight – Epäilys

text: 16. huhtikuuta 2010 Summit Entertainment ilmoitti Twitter - käyttäjänsä kautta, että 23. huhtikuuta 2010 nähdään "Twilight - Epäilyksen" toinen ja viimeinen traileri. Kolmikko esiintyi kesäkuussa 2010 MTV Movie Awards -palkintogaalassa, jossa he esittelivät elokuvasta ennennäkemättömän pätkän.


title: Twilight – Epäilys

text: Elokuvan virallisille fanisivuille levisi kuva Turun linja-autoasemalta löytyneestä jättikokoisesta julisteesta. Turusta löytyi samankokoinen "Twilight – Uusikuun" juliste myös viime vuonna samasta paikasta ennen kuin "Twilight – Uusikuu" sai ensi-iltansa.


title: Twilight – Epäilys

text: 26. toukokuuta 2010 pidetyssä National Movie Awards -palkintogaalassa julkaistiin uusi pätkä elokuvasta. "Twilight - Epäilys" voitti palkinnon kategoriassa "kesän odotetuin elokuva".


title: Twilight – Epäilys

text: Seattlessa Riley Biers (Xavier Samuel) joutuu Victorian (Bryce Dallas Howard) hyökkäyksen kohteeksi, sillä hän on luomassa vastasyntyneiden vampyyrien armeijaa tuhotakseen Bella Swanin (Kristen Stewart). Forksissa Edward Cullen (Robert Pattinson) ja Bella juttelevat siitä, mitä vaikeuksia kuolemattomaksi vampyyriksi muuttuminen tuo mukanaan. Edward muuttui vampyyriksi ollessaan seitsemäntoista, ja Bella on jo kahdeksantoista. Bella kertoo, miksei halua naimisiin niin nuorena. Edward kuitenkin kieltäytyy muuttamasta Bellaa ennen naimisiin menoa ja Bellalla on useita ihmiskokemuksia, joita hän ei muuten saisi kokea. Kun Charlie Swan (Billy Burke) tutkii Riley Biersin yllättävää katoamista, Edward epäilee, että tämän katoamisen takana ovat vastasyntyneet vampyyrit. Heti tämän epäilyksen jälkeen nähdään Riley Bellan huoneessa.


title: Twilight – Epäilys

text: Bella yrittää vakuuttaa Edwardille, että Jacob Black (Taylor Lautner) ja muu ihmissusilauma ei koskaan satuttaisi häntä, mutta Edward ei ole vieläkään vakuuttunut ja on huolissaan Bellan turvallisuudesta. Bella menee La Pushiin tapaamaan Jacobia, ja palaa kotiin vahingoittumattomana. Yhden vierailun aikana Jacob myöntää, että on rakastunut Bellaan ja suutelee häntä. Bella lyö Jacobia, mutta nyrjäyttää kätensä. Myöhemmin Edward uhkaa Jacobia murtamalla tämän leuan ja kieltää Jacobia koskemasta Bellaan vasten tämän omaa tahtoaan. Bella oli kutsunut Jacobin ja muun susilauman valmistujaisjuhliin, mutta peruu kutsun suudelman jälkeen. Mutta kun Jacob pyytää anteeksi käyttäytymistään, Bella antaa hänelle anteeksi.


title: Twilight – Epäilys

text: Samaan aikaan Alice näkee näyn vastasyntyneiden vampyyrien armeijasta, jotka ovat hyökkäämässä Forksiin ja tätä armeijaa johtaa Riley Biers. Jacob, joka on tullut juhliin Quilin ja Embryn kanssa, suostuvat yhteistyöhön Culleneiden kanssa Bellan turvallisuuden vuoksi. Myöhemmin Cullenit ja sudet tapaavat metsässä, jossa Jasper opettaa heitä taistelemaan ja he juttelevat strategiasta. Harjoitusten päätyttyä Jasper selittää Bellalle, että hänet loi vampyyri nimeltään Maria, sillä tämä tarvitsi jonkun, joka kontrolloi vastasyntyneiden armeijaa. Jasper inhosi sitä, miksi hänet oli alun perin luotu, ja kun hän sitten tapasi Alicen, hän liittyi Cullenien perheeseen Alicen kanssa. Bella alkaa ymmärtämään Alicen ja Jasperin välillä olevaa sidettä ja alkaa ymmärtämään Jasperia paremmin. Bella tajuaa, että ikuisuuden eläminen Edwardin kanssa on tärkeämpää kuin mikään muu, joten hän hyväksyy Edwardin kosinnan. Bella haluaa myös kokea intiimin olon Edwardin kanssa ennen kuin hänestä tulee vampyyri. Bella lupaa mennä kalliiseen yliopistoon ja antaa Edwardin ostaa hänelle ylihinnoitetun auton, jos tämä edes yrittäisi. Edward lupaa, että he yrittävät, mutta pelkää, että saattaa tappaa Bellan vahingossa. Edward ja Bella leiriytyvät vuorille piilottaakseen Bellan verenhimoisilta vastasyntyneiltä. Sinä yönä Bella kuulee Edwardin ja Jacobin käymän keskustelun, kun nämä kaksi luulevat Bellan nukkuvan. Aamulla Jacob kuulee, kun Edward ja Bella juttelevat kihlautumisestaan, ja tämä järkyttää Jacobia. Ennen kuin hän lähtee taisteluun, uhaten tapattaa itsensä, Bella epätoivoissaan pyytää Jacobia suutelemaan häntä. Bella tajuaa, että on rakastunut Jacobiin. Edward kuulee suudelmasta Jacobin ajatusten kautta, muttei ole vihainen, sillä Bella sanoo, että rakastaa häntä enemmän kuin Jacobia.


title: Twilight – Epäilys

text: Victoria löytää Bellan piiloutumispaikan. Edward tappaa Victorian, kun Seth tappaa hänen kumppaninsa Rileyn. Samaan aikaan Cullenit ja Quileute-heimo tekevät selvää vastasyntyneiden armeijasta. Jacob vahingoittuu pahasti, kun hän pelastaa Leah Clearwaterin vastasyntyneen kynsistä. Muutamat Volturit saapuvat katsomaan, mitä on tekeillä. He huomaavat myös, että Cullenit ovat säästäneet yhden vastasyntyneen hengen. Hän on nimeltään Bree Tanner, eikä hän halunnut taistella, joten luovutti itsensä Carlislelle. Jane kiduttaa Breetä saadakseen tältä tietoa, jonka jälkeen käskee Felixin tappamaan tytön. Kun Jane huomauttaa, että Caiusta varmasti kiinnostaa se, että Bella on edelleen ihminen, Bella kertoo että hänen muuttumispäivänsä on jo sovittu. Bella menee tapaamaan Jacobia tämän kotiin ja kertoo, että vaikka rakastaakin tätä, hän on päättänyt olla Edwardin kanssa. Jacob, sydän murtuneena, luovuttaa Bellan suhteen ja lupaa, ettei tule hänen ja Edwardin välille.


title: Twilight – Epäilys

text: Bella ja Edward menevät niitylle, jossa Bella kertoo Edwardille, että on päättänyt tehdä asiat hänen tavallaan: he menevät naimisiin, rakastelevat ja sitten hänet muutetaan vampyyriksi. Bella selittää myös, ettei ole koskaan ollut normaali eikä tule koskaan olemaankaan; Hän ei ole tuntenut paikaansa maailmassa koko elämänsä aikana, mutta Edwardin maailmassa hän tuntee itsensä vahvemmaksi. Bella sanoo että Edwardin ja Bellan on nyt tehtävä jotakin hyvin vaarallista. Edward toki luulee heti, että Bella puhuu muuttumisesta. Hän kieltäytyy heti, mutta Bella kertoo asian liittyvän kihlautumiseensa. Edward ymmärtää. Tämän jälkeen he päättävät kertoa Charlielle kihlautumisestaan.


title: Twilight – Epäilys

text: Pääroolit


title: Twilight – Epäilys

text: Elokuvan liput tulivat myyntiin 14. toukokuuta 2010. Ensimmäinen punaisen maton ensinäytös oli 24. kesäkuuta Los Angelesin Nokia Theatressa. Faneilla oli mahdollisuus nähdä elokuva aiemmin, 21. kesäkuuta 2010 Nokia Plazassa, Los Angelesissa, mutta sen päivämäärä muuttui kahta päivää myöhäisemmäksi, 23. kesäkuuta 2010. Ison-Britannian virallinen ensi-ilta oli 1. heinäkuuta 2010 Leicester Squaressa, Lontoossa. Kristen Stewart, Robert Pattinson tai Taylor Lautner eivät kukaan olleet tässä ensi-illassa.


title: Twilight – Epäilys

text: Kun "Epäilys" julkaistiin, niin aikaiset ennusteet arvioivat, että elokuva tulisi keräämään 150-180 miljoonaa dollaria kuusi päivää sen julkaisun jälkeen, jolloin elokuva ohittaisi sen edeltäjän, "Uusikuun" keräämät 142 miljoonaa dollaria kolme päivää sen julkaisun jälkeen. Elokuva myi 82 prosenttia Fandangon online elokuvalipuista ja on pysynyt listan viidentenä jo toukokuun neljännestätoista. MovieTickets.com kertoo myös, että "Epäilys" on myös myynyt ennätyksellisesti ennakkolippuja heidän sivuillaan, myyden yli 50 prosenttia lipuistaan. Elokuva on tällä hetkellä eniten lippuja myynyt elokuva vuonna 2010 ja tulee luultavasti pysymään sellaisena, ellei Harry Potter -elokuvasarjan viimeinen osa "Harry Potter ja kuoleman varjelukset" riko ennätystä marraskuussa. Elokuva on rikkonut myös muiden elokuvateattereiden ennätyksiä.


title: Twilight – Epäilys

text: Elokuva sai kriitikoilta ristiriitaisen vastaanoton. Sillä on tällä hetkellä 55% "tuore" arvosana Rotten Tomatoes-sivustolla perustuen 214 elokuvakriitikon arvosteluun. Sivuston huippukriitikot ovat antaneet elokuvalle 66% "tuore" arvosanan perustuen 35 arvosteluun.


title: Twilight – Epäilys

text:
Elokuva teki uuden keskiyön näytökseen myytyjen lippujen ennätyksen Yhdysvaltojen ja Kanadan lippukassan historiassa, saaden kokoon arviolta 30 miljoonaa dollaria yli nejässätuhannessa teatterissa.
Edellisen ennätyksen omasi elokuvan edeltäjä, "Twilight – Uusikuu" tienaten 26.3 miljoonaa dollaria. "Twilight - Epäilys" ohitti myös elokuvan "" keskiyön näytöksissä IMAX - teattereissa. "Epäilys" tienasi enemmän kuin yhden miljoonan dollarin 192 teatterissa, kun "Kaatuneiden kosto" tienasi 959 000 dollaria. Avauspäivänään elokuva tuotti yhteensä 68.5 miljoonaa dollaria Yhdysvalloissa.


title: Twilight – Epäilys

text: Muualla kuin Yhdysvalloissa elokuva tuotti 16.2 miljoonaa dollaria, joka löi "Uusikuun". Venäjällä "Epäilys" tienasi arviolta 3.9 miljoonaa dollaria, Italiassa arviolta 3.1 miljoonaa, Filippiineillä 1.2 miljoonaa dollaria ja Belgiassa arviolta 1.1 miljoonaa dollaria. Kolmessa päivässä elokuva tienasi 121.3 miljoonaa dollaria. Kuuden päivän jälkeen elokuva tienasi 176.3 miljoonaa dollaria. 12. heinäkuuta elokuva oli saanut kokoon maailmanlaajuisesti 456 miljoonaa dollaria, jolloin sen ennustettiin saavan kokoon 500 miljoonaa dollaria. Tämän puoli miljardia dollaria se sai kokoon 17. heinäkuuta 2010.


title: Twilight – Epäilys

text: 26. elokuuta mennessä elokuva on tienannut edeltävään summaan 71 270 dollaria lisää 557:tä paikkakunnalta. Elokuvan lopullinen tuottomäärä julkaistiin lokakuussa: Elokuva tienasi lippukassalta lopullisen määrän 690 miljoonaa dollaria. Elokuvan edeltäjä "Twilight – Uusikuu" tienasi 297 miljoonaa dollaria.


title: Twilight – Epäilys

text: Elokuva ilmestyi kahden levyn julkaisuna Suomessa 3. joulukuuta 2010, mutta sitä alettiin myymään ennakkoon jo syyskuussa. Yhdysvalloissa elokuva ilmestyi 4. joulukuuta 2010 ja Isossa-Britanniassa 6. joulukuuta 2010. Elokuva julkaistiin sekä yhden -että kahden levyn julkaisuna ja Summit Entertainment julkaisi elokuvan DVD:nä ja Blu-raynä. Ison-Britannian DVD-julkaisu sisältää extra-materiaalia yli kolmen tunnin ajan, esimerkiksi haastatteluja, poistettuja kohtauksia, kuvagallerian ja muuta. Ranskassa julkaistiin myös keräilijän kokoelma ja se julkaistiin 3. joulukuuta. Se sisältää haastatteluja, materiaalia kulissien takaa ja kalenterin.


title: Twilight – Epäilys

text: Kaksi päivää elokuvan ilmestymisen jälkeen (eli 4. joulukuuta ja 5. joulukuuta) Blu-ray julkaisua oli myyty yli kolme miljoonaa kopiota.


title: Twilight – Epäilys

text: Toukouussa 2010 Summit Entertainment virallisti, että myös kirjasarjan neljännestä ja viimeisestä kirjasta "Aamunkoi" tehdään elokuva. Elokuvan ohjaa Bill Condon ja käsikirjoittaa Melissa Rosenberg. Ohjaaja Condon on allekirjoittanut sopimuksen yhdessä Summit Entertainmentin kanssa kaksiosaisen elokuvan kuvaamisesta. Summit Entertainment on virallistanut myös, että elokuvasta tulee kaksiosainen. Elokuvan ensimmäisen osan on määrä saada ensi-iltansa 18. marraskuuta 2011 ja toisen osan 16. marraskuuta 2012. Rosenberg on kertonut, että kaikki eivät tule olemaan tyytyväisiä elokuvasarjan päätoselokuvaan. Summitin virallistaessa elokuvan teon se virallisti myös, että koko Cullenin perhe on palaamassa viimeiseen kaksiosaiseen elokuvaan samoine näyttelijöineen ja pääosineen kuin ennenkin, mukaan lukien Billy Burken. Elokuvan kuvaukset alkavat loka-joulukuun aikoihin 2010.


title: Luettelo Suomen rannikon tunnusmajakoista

text: Luettelo Suomen rannikon valottomista tunnusmajakoista eli pookeista.


title: Fernando Sanz

text:
Fernando Sanz Durán (s. 4. tammikuuta 1974, Madrid, Espanja) on entinen espanjalainen jalkapalloilija ja nykyinen Málaga CF:n seurapresidentti.
Peliurallaan Sanz pelasi keskuspuolustajana.


title: Fernando Sanz

text:
Sanz aloitti jalkapalloilun Real Madridin junioriseuroissa. Lyhyen Chilen visiitin jälkeen, Sanz vakiinnutti paikkansa Real Madridin reservijoukkueessa. Hän teki debyyttinsä edustusjoukkueen kanssa 2. maaliskuuta 1996, pelaten yhdeksän minuuttia kotivoitossa UD Salamancasta lukemin 5-0.
Debyyttikaudellaan hän pelasi Real Madridin paidassa 13 ottelua ja seuraavalla kaudella, Real Madridin voittaessa La Ligan, Sanz pelasi kuusi kertaa. Sanz oli myös mukana voittamassa Mestarien Liigaa kaudella 1997/1998, mutta hän ei kuitenkaan saanut seurassa tarpeeksi peliaikaa, vaikka hänen isänsä Lorenzo Sanz toimikin tuolloin joukkueen presidenttinä.


title: Fernando Sanz

text:
Kaudelle 1999/2000 Sanz siirtyi Málagaan. Hän teki uransa ensimmäisen maalin 8. syyskuuta 2001, tasapeliin 1-1 päättyneessä ottelussaan Real Madridia vastaan. Samana kautena Málaga sijoittui sarjataulukossa sijalle 10. ja Sanz oli mukana voittamassa Intertoto Cupia, joka johti UEFA Cupin neljännesvälieriin saakka.
Sanz lopetti jalkapallon vuonna 2006, Málagan pudotessa pääsarjasta. Urallaan hän pelasi Málagassa 205 ottelua, tehden niissä 4 maalia. Hänestä tehtiin heti uransa lopettamisen jälkeen Málagan seurapresidentti, hänen isänsä Lorenzo Sanzin ostettua 97% seuran osakkeista.


title: It’s Only Rock ’n’ Roll (Hardcore Superstarin albumi)

text: It's Only Rock'n'Roll on ruotsalaisen Hardcore Superstarin ensimmäinen täyspitkä albumi. Se julkaistiin vain Ruotsissa. Monia It's Only Rock'n'Rollin kappaleita äänitettiin uudelleen seuraavalle albumille.


title: Luottamusvirka

text: Luottamusvirka on virka, johon valtionpäämies nimittää ja josta hän voi harkintansa mukaan myös erottaa.


title: Luottamusvirka

text: Ruotsin vuoden 1772 hallitusmuoto oli Suomessa voimassa vuoteen 1919. Sen mukaan nimittämisen suoritti kuningas, ja Venäjän vallan myötä tehtävä siirtyi keisarille. Näiden luottamusmiehiksi kutsuttujen ylempien virkojen haltijat eivät olleet samalla tavoin erottamattomia kuin muut virkamiehet. Varsinaisissa tuomarinviroissa olevat henkilöt olivat pääsäännöstä poiketen erottamattomia, eivät kuitenkaan senaatin oikeusosaston jäsenet. Keisari voi erottaa luottamusviran haltijan, jos katsoi sen olevan maalle eduksi. Jos erotettu henkilö ei ollut tehnyt mitään virkarikkomusta, hänelle oli annettava valtion eläke.


title: Luottamusvirka

text: Suomen itsenäisyyden aikana luottamusviran haltijoihin olivat verrattavissa virkamiehet, jotka saivat avoimen kirjeen nimittämiskirjakseen. Heidät tasavallan presidentti saattoi yleisen edun niin vaatiessa vapauttaa virastaan.


title: Luottamusvirka

text: Luottamusviran haltijoita kutsuttiin Suomessa "luottamusmiehiksi".


title: Strömmingsbådanin majakka

text: Strömmingsbådanin majakka sijaitsee samannimisellä pienellä kallioluodolla Merenkurkussa Maalahden kunnan alueella. 12 metriä korkea rautarakenteinen majakka valmistui 1885, ja se on edelleen ulkoa ja sisältä 1800-luvun lopun asussa. Majakan alkuperäinen Fresnel-linssistö on myös säilynyt.


title: Strömmingsbådanin majakka

text: Majakan vieressä sijaisee majakavartijoiden käytössä olleita puisia asuin- ja ulkorakennuksia, joista uusin on peräisin 1940-luvulta. Majakka automatisoitiin 1963.


title: Thank You (For Letting Us Be Ourselves)

text: Thank You (For Letting Us Be Ourselves) on ruotsalaisen Hardcore Superstarin kolmas studioalbumi.


title: Guillermo Jones

text: Guillermo Augustin Jones (s. 5. toukokuuta 1972 Colon, Panama) on ammattinyrkkeilijä alemmassa raskassarjassa. Hän on voittanut WBA-liiton MM-tittelin vuonna 2008. Hänen kehänimensä on "El Felino", suomeksi kissa. Jones on 193 cm pitkä.


title: Guillermo Jones

text: "El Felino" aloitti ammattilaisuransa vuonna 1993 välisarjassa. Vuosina 1993-1996 hän voitti kaikki ottelunsa. Vuoden 1998 helmikuussa hän ottelu kevyen keskisarjan MM-tittelistä ranskalaista Laurent Boudouania vastaan. Ottelu päättyi tuomaripisteillä ratkaisemattomaan. Uusintaottelussa toukokuussa hän hävisi tuomaripisteillä. Marraskuussa 2002 Jones otteli WBO:n kevyen raskassarjan MM-tittelistä brittiläistä Johnny "The Entertainer" Nelsonia vastaan. Ottelu päättyi tasan tuomariäänien perusteella. Vuonna 2008 Jones otteli saksalaista Firat Arslania vastaan WBA-liiton MM-tittelistä. Hän voitti ottelun teknisellä tyrmäyksellä 10. erässä.


title: Montaña Clara

text: Montaña Clara (espanjaksi "vaaleavärinen vuori") on yksi pienimmistä Kanariansaarista. Saari sijaitsee Lanzaroten pohjoispuolella, ja se kuuluu Alegranzan luonnonsuojelualueeseen. Saari on asumaton. Saaren pinta-ala on 1,33 neliökilometriä ja korkein paikka ulottuu 256 metriin merenpinnasta.


title: Montaña Clara

text: Montaña Claran yksityinen omistaja Mariano López Socas on esittänyt elokuussa 2007 saarta myyntiin, hintapyynnöllä 9 miljoonaa euroa. Saari on kuitenkin osa luonnonpuistoa, joten sille rakentaminen olisi lainvastaista.


title: No Regrets

text: No Regrets on ruotsalaisen Sleaze Rock-yhtyeen Hardcore Superstarin neljäs studioalbumi.


title: Hardcore Superstar (albumi)

text: Hardcore Superstar on Hardcore Superstarin viides studioalbumi, joka julkaistiin 3. toukokuuta 2005.


title: Hardcore Superstar (albumi)

text: Albumi nousi Ruotsissa Sverigetopplistanin sijalle kaksitoista, ja se pysyi listalla yhteensä kahdeksan viikkoa.


title: Kansallispukukeskus

text: Suomen kansallispukukeskus esittelee ja tallentaa suomalaisia kansallispukuja sekä muuta perinteistä pukeutumista. Kansallispukukeskus palvelee kaikkia kansallispuvuista kiinnostuneita vastaamalla kansallispukuja koskeviin kysymyksiin esimerkiksi kansallispuvun käytöstä ja hankinnasta. Keskus on perustettu vuonna 1991 ja se toimii Suomen käsityön museon yhteydessä Jyväskylässä.


title: Kansallispukukeskus

text: Suomen kansallispukukeskus järjestää näyttelyitä, työnäytöksiä, työpajoja ja tapahtumia. Sen tietopalvelu vastaa kansallispukuja koskeviin kysymyksiin. Kansallispukuraati on osa kansallispukukeskuksen toimintaa, Suomen kansallispukukeskuksessa työskentelevät kansallispukukonsultti Taina Kangas ja kansallispukuamanuenssi Marja Liisa Väisänen. Kansallispukukeskuksen perusnäyttelyssä esitellään kansallispukujen historiaa, kauneutta, värikkyyttä. Kujalla-näyttelytilassa esitellään perinteiseen pukeutumiseen liittyviä lyhytaikaisia pieniä näyttelyitä. Tietopalvelu on avoinna puhelimitse keskiviikkoisin ja torstaisin klo 10-15 ja kansallispukukeskus ylläpitää tietoja suomalaisista kansallispuvuista verkkosivustolla kansallispuvut.fi.


title: Proud to Be Loud

text: Proud to Be Loud on Jim Gilletten ennen Nitro-yhtyettä julkaistu sooloalbumi. Levyn kitarat soitti Michael Angelo Batio. Albumi uudelleenjulkaistiin vuonna 2003.


title: O.F.R.

text: O.F.R. (Out Fucking Rageous) on Nitron ensimmäinen virallinen albumi. Albumilta julkaistiin 2 singleä : "Freight Train" ja "Long Way From Home". Kappaleista tehtiin myös musiikkivideot. Kappaleessa "Machine Gunn Eddie" on yksi pisimmistä huudoista metallin historiassa, joka kestää 32 sekuntia. Yhtye on toistuvasti väittänyt että huudon aikaansaamisessa ei käytetty efektejä.


title: Nitro II: H.W.D.W.S.

text: Nitro II: H.W.D.W.S (Hot, Wet, Drippin' With Sweat) on Nitron toinen studioalbumi. Kappaleesta "Cat Scratch Fever" julkaistiin myös musiikkivideo. Kaikki levyn kappaleet kirjoitti Jim Gillette yhdessä Michael Angelo Bation kanssa.


title: Morsian karkuteillä

text: Morsian karkuteillä ("Runaway Bride") on Julia Robertsin ja Richard Geren toinen yhteinen romanttinen komedia, jonka ohjasi Garry Marshall vuonna 1999. Marshall ohjasi niin ikään heidän tähdittämänsä ensimmäisen yhteisen elokuvansa Pretty Woman vuonna 1990.


title: Morsian karkuteillä

text: Maggie Carpenter (Roberts) on kulttihahmoksi muodostunut nainen, koska hän on jättänyt jo kolme miestä alttarille. Toimittaja Ike Graham (Gere) aikoo tehdä tästä jutun, kun Maggie on menossa neljättä kertaa naimisiin. Ike matkustaa hänen kotikyläänsä ja tutustuu Maggieen. Pian romanssi syntyy näiden kahden välille.


title: Morsian karkuteillä

text: Annan Antti Lindqvistin mielestä Marshallin rakkauskomedia ei ole erityisen hauska. Hänen mukaansa aihevalinnat ovat liian turvallisia, juonenkäänteet epäuskottavia ja soundtrack-laulut kiusallisen imeliä.


title: Ignatas Konovalovas

text:
Ignatas Konovalovas (s. 8. joulukuuta 1985 Panevėžys, Liettuan SNT, Neuvostoliitto) on liettualainen maantiepyöräilijä. Hän aloitti ammattilaisuransa Crédit Agricole -tallissa 2008, edusti vuosina 2009–2010 Cervélo TestTeamia, 2011–2012 Team Movistaria, 2013– 2014 MTN Qhubekaa, 2015 Team Marseille - 13 KTM -joukkuetta ja vuodesta 2016 alkaen FDJ/Groupama-FDJ:tä.
Konovalovas on kilpaillut myös ratapyöräilyssä saavuttaen nuorten EM-kilpailuissa kolme pronssimitalia joukkuetakaa-ajossa. Maantieajossa hän on saanut alle 23-vuotiaiden EM-hopeaa 2007. Italian ympäriajossa 2009 hän voitti kilpailun päätösetapin, Roomassa ajetun 14,4 kilometrin aika-ajon, sekunnin erolla Bradley Wigginsiin.


title: Ignatas Konovalovas

text: Lähde: Cycling Archives


title: Gunnin’ for Glory

text: Gunnin’ for Glory on Nitron kokoelmalevy, jonka kokosivat Nitron alkuperäisjäsenet Michael Angelo Batio ja Jim Gillette.


title: Cut Copy

text: Cut Copy on Melbournesta, Australiasta kotoisin oleva synthpop-yhtye.


title: Mike Barrowman

text: Michael Ray ”Mike” Barrowman (s. 4. joulukuuta 1968 Asunción, Paraguay) on yhdysvaltalainen entinen uimari ja olympiavoittaja. Barrowman voitti Barcelonan kesäolympialaisissa 1992 kultaa 200 metrin rintauinnista. Hänen voittoaikansa 2.10,16 oli uusi maailmanennätys, ja se säilyi voimassa yli kymmenen vuotta. Kaiken kaikkiaan Barrowman teki kuusi maailmanennätystä 200 metrin rintauinnissa kolmen vuoden aikana.


title: Mike Barrowman

text: Barrowman voitti myös 200 metrin rintauinnin maailmanmestaruuden pitkillä radoilla Perthissä 1991. Hän toimii nykyään uintivalmentajana Caymansaarilla. Barrowman on 180 senttimetriä pitkä ja painoi uintiurallaan 75 kilogrammaa.


title: Mike Barrowman

text: Barrowman valittiin "Swimming World Magazine" -lehden äänestyksessä maailman Vuoden miesuimariksi vuosina 1989 ja 1990. Uintiurallaan hän voitti myös yhden hopean Pan-Amerikan kisoista sekä neljä kultaa Tyynenmeren uintimestaruuskilpailuista.


title: Carl Gustaf af Leopold

text: Carl Gustaf af Leopold (26. helmikuuta 1756 – 9. marraskuuta 1829) oli ruotsalainen kirjailija.


title: Carl Gustaf af Leopold

text: Leopold oli Kustaa III:n sihteeri ja ensimmäisiä ruotsalaisia esseistejä. Hän oli Carl Adam Leopoldtin ja Märta Christina Hobelin poika ja varttui Norrköpingissä. Hän meni 1790 naimisiin Sara Petronella Fehmanin kanssa, jonka äiti oli Fredrik V:n tytär. Avioliitto oli lapseton. Kun Leopold tuli sokeaksi 1821, hänen vaimonsa mielenterveys järkkyi.


title: Carl Gustaf af Leopold

text: Leopold oli ruotsalaisen valistuksen merkittävimpiä runoilijoita. Hän aloitti Voltairen ja Alexander Popen hengessä ja saavutti parhaat tuloksensa filosofisissa ja moralisoivissa runoissaan ja myös runotarinassa ”Eglé och Annette”, jossa hän Rousseaun tapaan asetti vastakkain kaupunkilaisaateliston ja maaseudun keskiluokan.


title: Carl Gustaf af Leopold

text: Leopold aateloitiin 1809, ja hän otti tuolloin nimen af Leopold. Hänellä oli myös paljon lapsia avioliiton ulkopuolella.


title: Turku Trojans

text: Turku Trojans on turkulainen amerikkalaisen jalkapallon seura. Sen edustusjoukkue pelaa Vaahteraliigassa. Turku Trojansin kotikenttä on Turun yläkenttä.


title: Turku Trojans

text: Turku Trojans eli virallisemmin Turun Amerikkalainen Jalkapallo ry perustettiin 24. helmikuuta vuonna 1982. Perustajajäseninä oli kaksikymmentä urheilijaa. Jo perustamisvuoden maaliskuussa seura liittyi Suomen Amerikkalaisen Jalkapallon Liittoon. Kolmantena kautenaan Trojans ylsi Vaahteraliigan loppuotteluun. Vaahteramalja V:ssa vastustajana oli helsinkiläinen East City Giants, joka vei mestaruuden tuloksella 45-7. Kaksi seuraavaa kautta sujuivat Trojansilta heikommin, mutta vuonna 1987 joukkue oli jälleen loppuottelussa. Välierässä se voitti FT Scotchin 28-7 ja Vaahteramalja VIII:ssa sitä vastassa oli Helsinki Roosters. Ottelu päättyi Roostersin voittoon 14-7.


title: Turku Trojans

text: Talvella 2003 Trojans panosti aikaisempaa enemmän joukkueen valmennukseen. Vanhoista kokeneista pelaajista koottiin eri pelipaikoille omat erikoisvalmentajat ja huomiota kiinnitettiin myös lihashuoltoon ja juoksunopeuteen. Ulkomaalaisvahvistuksiksi Trojans onnistui saamaan erinomaiset pelimiehet, pelinrakentaja Clinton Pattersonin ja tukimies Marlon Grierin. Moni asia loksahti kesän aikana paikoilleen ja Vaahteramalja XXIV lunasti lopulta yli 20 vuoden turkulaisodotukset. Trojans vei mestaruuden voittamalla arkkivihollisensa Helsinki Roostersin numeroin 21-16.


title: Turku Trojans

text: Trojansilla on Vaahteraliigajoukkueen lisäksi myös juniorijoukkueita. Trojanssilla on joukkueet B-junioreissa (alle 19-vuotiaat) ja C-junioreissa (alle 17-vuotiaat). Näiden lisäksi alle 15-vuotiaille on D-juniorijoukkue ja alle 13-vuotiaille E-juniorijoukkue, alle 11-vuotiaille F-juniorijoukkue ja alle 9-vuotiaille G-juniorijoukkue, joissa pelataan kevennetyillä säännöillä.


title: Turku Trojans

text: Vuosina 2008 ja 2009 Trojansin A-juniorit voittivat suomenmestaruuden. Tällä hetkellä seuralla ei ole joukkuetta A-junioreissa.


Final Destination – viimeinen määränpää 2 ("Final Destination 2") on vuonna 2003 valmistunut yhdysvaltalainen elokuva, jonka on ohjannut David R. Ellis. Se on jatko-osa vuoden 2000 elokuvalle "Final Destination – viimeinen määränpää". Elokuvalle on ilmestynyt jatko-osa "Final Destination – viimeinen määränpää 3".


title: Final Destination – viimeinen määränpää 2

text:
Elokuvan päähenkilö on A. J. Cookin esittämä Kimberly Corman, joka kokee ennenäyn moottoritiellä tapahtuvasta valtavasta liikenneonnettomuudesta. Tukkimalla tielle vievän rampin Corman onnistuu estämään joidenkin autoilijoiden menehtymisen, mutta pian kuolema alkaa taas korjata viivästynyttä satoaan. Kimberly menee mielisairaalalle tapaamaan ensimmäisessä osassa eloonjäänyttä Clearia (Ali Larter), joka yrittää auttaa Kimberlyä pelastamaan ihmiset Kuoleman tappamissuunnitelmalta.
”Kuoleman” alkuperäisen suunnitelman mukaan Evan, Tim, Nora, Kat, Rory, Eugene, Kimberly, Thomas Burke ja Kimberlyn ystävät olisivat kuolleet ketjukolarissa. Kimberlyn ennakkonäky pelasti kaikki muut paitsi Kimberlyn ystävät, jotka olivat farmariauton kyydissä.


title: Oulun taidekoulu

text: Oulun taidekoulu antaa taiteen perusopetusta 4–20-vuotiaille. Koulu perustettiin vuonna 1980 ja se on yksi vanhimpia lasten kuvataidekouluja Suomessa. Opetusta annetaan iltaopintoina. Koulussa on kuvataiteen ohella edustettuna sirkustaide, teatteri ja tanssi. Koulussa opetetaan myös arkkitehtuuria ja käsityötä sekä animaatiota ja sarjakuvaa.


title: Oulun taidekoulu

text: Ensimmäinen koulutila oli Toppilassa, nykyisen Toppilan kartanon rakennuksessa. Koulu kunnallistettiin vuonna 1989 ja se muutti Pikisaaren kautta Nukuun tammikuussa 1991. Vuonna 1993 nimeksi otettiin Oulun taidekoulu ja taiteen perusopetus virallistui. Myöhemmin toiminta siirtyi Kansankatu 54:n kiinteistöön. Oppilaspaikkamäärä on noin 800 vuosittain. Kevätlukukaudella 2015 koulun toiminta siirtyy Heinäpäähän Nuottasaaren kouluun ja vanhat tilat Kansankadulla puretaan.


title: Oulun taidekoulu

text: Sarjakuvalinja julkaisee vuosittain VIIVA -sarjakuva-albumia, sekä oppilaiden yksittäisiä pitkäviiva -albumeja.


title: Oulun taidekoulu

text: Hakeutuminen vuosittain taidekouluun on toukokuussa ja täydennyshaku elokuussa.


title: Hildegard Schrader

text: Hildegard "Hilde" Schrader-Lux () oli saksalainen uimari ja olympiavoittaja. Schrader voitti Amsterdamin kesäolympialaisissa 1928 kultaa 200 metrin rintauinnista. Hänen voittoaikansa 3.11,2 oli uusi olympiaennätys.